title: Todellisuus

text: Tieteen avulla ihminen on pyrkinyt muodostamaan yhä luotettavamman ja totuudenmukaisemman käsityksen todellisuudesta. Nykyaikaisen käsityksen mukaan pelkän logiikan ja matematiikan avulla ei voida todistaa mitään tosiasioihin ja todellisuuteen liittyvää, vaan todellisuutta tulee tutkia kokemuksen kautta.


title: Todellisuus

text: Filosofi Ilkka Niiniluoto on sanonut, että vaikka tieteessä ei olekaan ehdottomia takeita totuudesta, on järkiperäisempää hyväksyä tieteen tulokset kuin sen kanssa ristiriidassa olevat käsitykset. Näin ei tule menetellä siksi, että ne välttämättä olisivat tosia, vaan siksi, että ne on saavutettu avoimen, kriittisen, havaintoihin perustuvan ja julkisesti valvottavissa olevan menetelmän avulla.


title: Todellisuus

text: Tähtitieteilijä Viktor Ambartsumjan esitti, että aine pyrkii muodostamaan yhä uudenlaisia järjestelmiä, kun siirrytään pienemmistä järjestelmistä suurempiin. Ambarzumjanin mukaan voidaan kuvitella, että aine voi muodostaa äärettömän määrän erilaisia, sisäkkäisiä järjestelmiä, joista ihminen on toistaiseksi havainnut kvarkkien ja havaitun kaikkeuden väliset järjestelmät.


When Fire Rains Down from the Sky, Mankind Will Reap as It Has Sown on Anaal Nathrakhin minialbumi, joka julkaistiin 17. helmikuuta 2003. Se sisältää 6 uutta kappaletta, sekä vuoden 2006 uusintapainoksessa 3 lisäraitaa. Uudelleenjulkaisu tapahtui Mordgrimmin sijaan Earache Recordsin kautta. Tyyliltään EP on enemmän nykyisen Anaal Nathrakhin tuntuinen kuin vanhemman tyylin tuntuinen.


title: Tyson Gay

text: Tyson Gay (s. 9. elokuuta 1982 Lexington, Kentucky, Yhdysvallat) on yhdysvaltalainen pikajuoksija ja kolminkertainen maailmanmestari. Hän on 100 metrin kaikkien aikojen tilastossa jaetulla toisella sijalla Yohan Blaken kanssa ajalla 9,69 s, jonka hän juoksi syyskuussa 2009. Häntä nopeammin on juossut vain maailmanennätyksen haltija Usain Bolt 9,58 s .


title: Tyson Gay

text: Vuonna 2004 Gay voitti Yhdysvaltain yliopistomestaruuden sadalla metrillä ja oli neljäs 200 metrillä. Samana vuonna hän oli Yhdysvaltain olympiakarsinnoissa 200 metrillä neljäs. Hänen lopullinen läpimurtokautensa oli 2005, jolloin hän keskittyi pääasiassa 200 metriin. Hän saavutti Yhdysvaltain mestaruuskilpailuissa hopeaa ja oli neljäs elokuussa Helsingin MM-kisoissa historiallisessa finaalissa, jossa neljä ensimmäistä sijaa menivät yhdysvaltalaisjuoksijoille. hän voitti matkan ajalla 19,96.


title: Tyson Gay

text: Yhdysvaltain mestaruuskisoissa 2006 Gay saavutti sadalla metrillä hopeaa. 11. kesäkuuta Lausannen Athletissima-tapahtumassa hän juoksi kautta aikain viidenneksi nopeimman 200 metrin ajan 19,70, mutta jäi kuitenkin Xavier Carterin taakse. Hän saavutti hyviä sijoituksia myös muista kesän GP-kisoista, sijoittuen muun muassa Tukholman DN Galassa toiseksi (9,97) ja voitti Lontoon GP:ssä 200 metrin kisan ajalla 19,84. Syyskuussa hän uusi yleisurheilufinaalin voittonsa 200 metrillä Stuttgartissa omalla ennätysajallaan 19,68, joka oli kautta aikain kolmanneksi paras aika maailmassa. Myöhemmin samassa kuussa Gay myös voitti maansa edustajana 100 metrin kilpailun ja oli mukana voittamassa myös pikaviestikilpailua maailmancupissa Ateenassa.


title: Tyson Gay

text: Kaudella 2007 Gay juoksi kesäkuussa 100 metriä aikaan 9,76, mutta myötätuulta oli maailmanennätystä ajatellen takana 0,2 m/s liikaa. Yhdysvaltain mestaruuskisoissa hän voitti 100 metrin juoksun ja 200 metrin juoksun ajalla 19,62, joka oli kaikkien aikojen toiseksi paras aika. Hän nousikin Yhdysvaltain suurimmaksi pikajuoksun mitalitoivoksi Osakan MM-kisoissa, kun Justin Gatlin ja John Capel ovat kilpailukiellossa dopingkäryjen takia. Osakassa Gay kukisti puolen metrin vastatuuleen juostussa loppukilpailussa ME-mies Asafa Powellin sekä Bahaman Derrick Atkinsin ja voitti kultaa ajalla 9,85. Hän voitti Osakassa kultaa myös 200 metrillä ja pikaviestissä. Ennen häntä miesyleisurheilijoista vain Carl Lewis, Michael Johnson ja Maurice Greene olivat voittaneet samoissa MM-kisoissa kolme kultamitalia. Saavutustensa myötä Gay valittiin .


title: Tyson Gay

text: Vuonna 2008 Gay juoksi Yhdysvaltain olympiakarsintojen 100 metrin juoksun puolivälierässä Yhdysvaltain ennätyksen 9,77. Loppukilpailussa hän juoksi +4,1 m/s myötätuuleen ajan 9,68. Aika oli tuolloin kaikkien aikojen paras 100 metrillä juostu aika. Usain Boltin sallituissa oloissa juoksema maailmanennätys oli tuolloin 9,72. Pekingin olympialaisissa Gay putosi 100 metrin välierissä ajalla 10,05. Pikaviestissä Yhdysvallat keskeytti alkuerissä.


title: Tyson Gay

text: Berliinin MM-kilpailuissa 2009 Gay juoksi 100 metrillä hopealle uudella Yhdysvaltain ennätysajalla 9,71 s. Kilpailun voitti Usain Bolt uudella maailmanennätyksellä 9,58 s. 9,71 on myös paras tulos, jolla ei ole voitettu 100 metrin kilpailua. 200 metrin kilpailusta hän vetäytyi nivusvaivan vuoksi. Gay voitti 100 metriä ajalla 9,88. Shanghain GP-kilpailussa 20. syyskuuta Gay paransi ennätystään aikaan 9,69 s.


title: Tyson Gay

text: 17. huhtikuuta 2010 Gay juoksi Gainesvillessä Floridassa 400 metriä aikaan 44,89, ja hänestä tuli ensimmäinen pikajuoksija joka on 100 metrillä alittanut 10 sekuntia, 200 metrillä 20 sekuntia ja 400 metrillä 45 sekuntia. 16. toukokuuta 2010 hän alitti Tommie Smithin peräti 44 vuotta vanhan 200 metrin suoran juoksun maailmanennätyksen Manchesterissa. Gay juoksi harvoin kilpailtavalla matkalla ajan 19,41 ennätysyritystä varten rakennetulla radalla. Lontoon olympialaisissa 2012 hän sijoittui alun perin 100 metrillä neljänneksi ja sai pikaviestissä hopeaa.


title: Tyson Gay

text: Kesällä 2013 Gay antoi kolmesti anabolisia steroideja sisältäneen dopingnäytteen. Yhdysvaltain antidopingtoimikunta USADA antoi hänelle vuoden kilpailukiellon ajalle 23. kesäkuuta 2013 – 22. kesäkuuta 2014 ja hylkäsi kaikki hänen tuloksensa 15. heinäkuuta 2012 alkaen. Kilpailukielto lyheni normaalista kahdesta vuodesta vuoden pituiseksi vastineeksi Gayn tekemästä yhteistyöstä USADA:n kanssa. Tulosten hylkäysten takia hän menetti Lontoon olympialaisten viestimitalin kun koko joukkueen suoritus hylättiin. Pekingin MM-kilpailuissa 2015 hän sijoittui 100 metrillä kuudenneksi ajalla 10,00 s.


title: Tyson Gay

text: Vuoden 2016 syyskuussa Gayn uutisoitiin siirtyvän rattikelkkailijaksi ja tähtäävän vuoden 2018 talviolympialaisiin.


title: Tyson Gay

text: Gayn äiti ja isä eivät koskaan avioituneet. Äiti Daisy Gay Lowe kasvatti yksin Tysonia ja kymmenen kuukautta vanhempaa Tiffany-siskoa. Äidin mukaan Tysonin juoksugeenit tulevat hänen äidiltään eli Tysonin isoäidiltä.


title: Tyson Gay

text: Gay on kristitty. Kristinuskolla ja Jumalalla on Gaylle suuri merkitys ja voimaa hän hakee gospel-musiikista. Gayta kuvaillaan usein vaatimattomaksi ja kunnioittavaksi urheilijaksi.


title: Tyson Gay

text: Gayn 15-vuotias tytär Trinity Gay ammuttiin kuoliaaksi ravintolassa Lexingtonissa Kentuckyssa lokakuussa 2016. Hän oli myös pikajuoksijalupaus, joka oli osavaltionsa hallitseva high school -mestari 100 metrin juoksussa.


title: Peter Gade

text: Peter Gade syntyjään Peter Gade Christensen (s. 14. joulukuuta 1976 Terndrupissa, Tanskassa) on tanskalainen sulkapalloilija.


title: Peter Gade

text: Gade on voittanut All England -turnauksen, joka on maailman vanhin ja arvostetuin sulkapalloturnaus, vuonna 1999 ja Euroopan mestaruuden miesten kaksinpelissä neljä kertaa. Hän oli maailmanrankinglistan ykköspelaaja vuodesta 1998 vuoteen 2001. Gade on voittanut myös 16 Grand-Prix-titteliä.


title: Peter Gade

text: Olympialaisissa Gadelle ei ole tullut vielä menestystä. Kesäolympialaisissa vuonna 2000 hän hävisi välierissä tulevalla kultamitalistille kiinalaiselle Ji Xinpengille ja pronssiottelussa toiselle kiinalaiselle Xia Xuanze. Vuonna 2004 Ateenassa Gade putosi puolivälierissä Indonesian Taufik Hidayatia vastaan.


title: Earache Records

text: Earache Records on metallimusiikkiin erikoistunut levy-yhtiö, joka toimii Isossa-Britanniassa sekä Yhdysvalloissa. Earache julkaisi maailman tärkeimpiä death metal- sekä grindcore-julkaisuja vuosina 1988-1992. Levy-yhtiön perusti Digby Pearson ja se aloitti toimensa vuonna 1985, ja tämän hetken tunnetuimpiin Earachen nimiin kuuluvat mm. Deicide, Bolt Thrower, Morbid Angel ja Napalm Death.


title: Malcolm Bradbury

text: Sir Malcolm Stanley Bradbury (7. syyskuuta 1932 Sheffield – 27. marraskuuta 2000 Norwich) oli englantilainen kirjailija, kirjallisuudentutkija, televisiosarjojen käsikirjoittaja ja yliopiston opettaja.


title: Malcolm Bradbury

text:
Bradbury syntyi vuonna 1932 Sheffieldissä, josta perhe muutti Lontooseen vuonna 1935.
Hän opiskeli kirjallisuutta ensin Leicesterin yliopistossa ja sitten Queen Mary Collegessa, jossa hän suoritti M.A. -loppututkinnon vuonna 1955. Vuosina 1955–1958 hän työskenteli vuoroin Manchesterin ja Indianan yliopistoissa Isossa-Britanniassa ja Yhdysvalloissa. Palattuaan takaisin kotimaahansa vuonna 1958 hänelle tehtiin sydänleikkaus. Sairaalassa hän viimeisteli ensimmäisen romaaninsa "Eating People is Wrong", joka ilmestyi vuonna 1959. Sen alaotsikkona on ”komedia” ja huumori leimaa myöhempiäkin kaunokirjallisia teoksia.


title: Malcolm Bradbury

text: Luovan kirjoittamisen ohella Bradbury oli vakavasti otettava kirjallisuudentutkija. Hänen tutkimuksensa käsittelivät varsinkin romaanilajia. Hänen tunnetumpia tieteellisiä teoksiaan ovat "What is a Novel?" (1969), "The Novel Today" (1977), "The Modern American Novel" (1983) ja "The Modern British Novel" (1993).


title: Malcolm Bradbury

text: Fiktiivisissä teoksissaan hän usein parodioi yliopistomaailmaa ja kirjallisuudentutkimusta, kuten teoksessaan "My strange quest for Mensonge, structuralism’s hidden hero" (1987, suom. "Mensonge strukturalismin salainen sankari", 1992). Bradbury laskee leikkiä Roland Barthesin tekijän kuolemasta:


title: Malcolm Bradbury

text: ”Barthes nimittäin väitti, että teokset eivät ole kenenkään tai ainakaan tekijöittensä kirjoittamia: kirjoittajat eivät näet kirjoita kirjoja, vaan jokin heidän ulkopuolellaan oleva kirjoittaa heitä. Me tietenkin tiedämme tämän kokemuksesta: usein kyseessä on vaimo, vanha täti, pankinjohtaja, kirjallinen agentti tai joku uusi kustantamossa työskentelevä tyttö, joka ei löydä koko kamasta päätä eikä häntää ja päättää kirjoittaa sen selvyyden vuoksi kokonaan uusiksi. Koska Barthes ei erityisemmin perusta tekijän käsitteestä, hän kuitenkin väittää vielä rohkeammin, että vastuussa oleva osapuoli ei ole kukaan henkilö. Kirjoja ei tosiasiassa kirjoita mikään muu kuin historia, kulttuuri tai tarkemmin sanoen kieli itse. Kieli on itse asiassa niin tehokas, että se tulee aamu toisensa jälkeen töihin, istuu koneen ääreen ja saa päivän pulkkaan jo ennen kuin keskimääräinen niin kutsuttu tekijä on päässyt edes suihkuun saati sitten pukeutunut ja nauttinut aamiaiseksi croissantiaan.”


title: Malcolm Bradbury

text: Bradbury sekoitetaan usein David Lodgeen, joka myös on kirjoittanut yliopistomaailmaan sijoittuvia humoristisia romaaneja. Muistokirjoituksessaan Lodge sanoo jäävänsä kaipaamaan kirjallista kaksoisveljeään.


title: Malcolm Bradbury

text: Bradbury lyötiin ritariksi vuonna 2000 kirjallisten ansioidensa takia. Monista hänen teoksistaan, kuten romaanista "Ajan mies" on tehty televisioversio. Bradbury on sovittanut myös televisiosarjoja, kuten "Yorkshiren etsivät".


title: Playboys

text: Playboys on suomalaisen Rasmus-yhtyeen (nyk. "The Rasmus") vuonna 1997 julkaistu albumi. Se on yhtyeen toinen pitkäsoitto. Albumi myi Suomessa kultaa ja sen myötä yhtye tuli valituksi Vuoden tulokkaaksi Emma-gaalassa. Singlet julkaistiin albumin kappaleista "Blue" (1997), "Kola" (1997), "Playboys" (1997) sekä "Ice" (1998). Näistä etenkin Blue saavutti suosiota myymällä kultaa.


title: Playboys

text: Musiikkivideot. Playboys 1997


title: Kromosomistomutaatio

text: Kromosomistomutaatiossa on tapahtuma, jossa kromosomien lukumäärä muuttuu. Kromosomistomutaatiot jaetaan aneuploidiaan, polyploidiaan ja haploidiaan.


title: Kromosomistomutaatio

text: Aneuploidiassa yksittäisiä kromosomeja on kromosomistossa normaalista poikkeava määrä. Aneuploidian yleisin muoto on trisomia, jossa diploidisella yksilöllä on kromosomistossa yhtä kromosomia kahden sijasta kolme kappaletta. Harvinaisemmassa monosomiassa yksittäisiä kromosomeja on vain yksi. Esimerkiksi Downin syndrooma johtuu kromosomin 21 trisomiasta. Aneuploidiset mutaatiot eivät ole perinnöllisiä vaan ne syntyvät kehityshäiriöiden seurauksena.


title: Kromosomistomutaatio

text: Kun kokonaisia kromosomistoja on useampia kuin kaksi, kyseessä on polyploidia. Esimerkiksi polyploidisilla kasveilla niiden suurempi alleelivarasto edesauttaa sopeutumista, joten polyploidia on yleistä esimerkiksi arktisten alueiden kasveilla. Eläimillä polyploidia on harvinaista eikä sitä esiinny muilla kuin partenogeneettisesti lisääntyvillä lajeilla.


title: Kromosomistomutaatio

text: Polyploidiasta on kaksi tyyppiä: Kun kromosomistoja on poikkeavasti vain yksi, kyseessä on haploidia.


title: Osker

text: Osker oli pieni melodista punk rockia soittava yhtye Los Angelesista, Yhdysvalloista. Se perustettiin vuonna 1998 ja hajosi 2002. Vakiojäsenet olivat laulaja ja kitaristi Devon Williams ja basisti Dave Benitez. Rumpalit vaihtuivat, ja heistä pisimpään yhtyeessä vaikutti Phil Drazik.


title: Osker

text: Oskerin ensimmäinen albumi oli "Treatment 5", joka on toista ja viimeistä levyä "Idle Will Kill" enemmän etelä-kalifornialaiselle punk-musiikille perinteistä tyyliä. Molempien aiheet käsittelevät kyynisin ja alakuloisin sanoituksin teini-iän synkän angstista elämänkuvaa.


title: Osker

text: Oskerilla oli työn alla kolmaskin, "Thriller"-nimeä kantava albumi, mutta yhtyeen hajottua se ei koskaan valmistunut. Suurin syy hajoamiseen oli vakituisen rumpalin puute, mikä aiheutti erimielisyyttä jäsenten välille.


title: Osker

text: ""The split between Dave and I is astounding to me. I always thought we were the next Simon and Garfunkel. I thought we would be our generations Hall and Oates ... Of course, I plan on killing Dave."" - Devon Williams.


title: Kromosomimutaatio

text: Kromosomimutaatio on kromosomin rakenteen muutos. Kaikki kromosomimutaatiot edellyttävät "kromosominmurtumaa" eli kromosomin rakenteen katkeamista.


title: Kromosomimutaatio

text: Kromosomimutaation tyypit:


title: Decapitated

text: Decapitated on puolalainen death metal -yhtye, joka perustettiin Krosnossa vuonna 1996. Debyyttinsä "Winds of Creation" yhtye julkaisi vuonna 2001. Sitä vuotta myöhemmin seurannut "Nihility" oli teknisempi ja brutaalimpi levy, mutta vuoden 2004 "The Negation" sekä 2006 "Organic Hallucinosis" sisältävät pehmeämpää ja tyypillisempää death metalia.


title: Decapitated

text: Kesällä 2005 vokalisti Sauron jätti yhtyeen terveyssyistä, ja tilalle tuli nykyinen Atrophia Red Sunista tunnettu laulaja Covan.


title: Decapitated

text: Yhtye joutui 29. lokakuuta 2007 vakavaan liikenneonnettomuuteen Homelissa, Valko-Venäjällä. Sen vokalisti Covan sekä rumpali Vitek saivat vakavia päähän kohdistuneita vaurioita, ja heidät kuljetettiin 550km päähän Moskovaan ensiapuun. Witold Kiełtyka menehtyi saamiinsa vammoihin venäläisessä sairaalassa 2. marraskuuta 2007.


title: Decapitated

text: StudioalbumitDemotDVD-julkaisut


title: Decapitated

text: Nykyiset jäsenet


title: Decapitated

text: Entiset jäsenet


title: Mellakkapoliisi

text:
Mellakkapoliisi on poliisi, joka on vastuussa mellakantorjunnasta ja mielenosoitusten hallinnasta. Suomessa tapahtuvaa mellakkapoliisin toimintaa kutsutaan yleensä joukkojenhallinnaksi.
Joukkojenhallintaan käytettävillä poliiseilla on yleensä varusteinaan kilpi, teleskooppipatukka, ampuma-ase, kaasusumutin, etälamautin ja henkilökohtainen suojavarustus, johon kuuluu mm. visiirillä varustettu kypärä. Tavanomaisesti poliisit muodostavat kilpirintaman, jolla suunnataan mielenosoittajien liike tiettyyn suuntaan. Samaan tarkoitukseen käytetään usein myös aitoja. Mikäli nämä keinot eivät riitä, poliisi käyttää useissa maissa vesitykkejä tai kyynelkaasua mellakoiden hillitsemiseen.


title: Mellakkapoliisi

text: Suomessa myös kansainvälisiin tehtäviin koulutettuja sotilaita on varusteltu ja koulutettu joukkojenhallintaan. Tällaisiin toimiin on jouduttu ainakin Kosovossa ja Afganistanissa.


title: Mellakkapoliisi

text: Mellakkapoliisien käyttö tuli tavanomaiseksi länsimaissa 1960-luvun mielenosoitusten yhteydessä. Suomessa vastaavaa koulutusta on annettu kuitenkin vasta 1990-luvulta lähtien. Ennen mellakkapoliisitaktiikoiden käyttöönottoa väkivaltaiset mielenosoitukset tuottivat usein laukaustenvaihdon poliisien ja mielenosoittajien välillä. Mikäli väkijoukon rauhoittamiseen käytettiin tavanomaisia sotilaita, seurauksena oli usein huomattava määrä kuolonuhreja.


title: Mellakkapoliisi

text: Ratsupoliiseja käytetään usein pitämään yllä järjestystä väkijoukoissa, sillä isokokoiset hevoset rauhoittavat mahdollisesti väkivaltaisia yksilöitä tehokkaasti. Hevonen tarjoaa myös ratsastajalleen hyvän näkyvyyden ja tehokkaan mahdollisuuden lyödä alaspäin.


title: Mellakkapoliisi

text: Keisarillinen Venäjä käytti mellakoiden ja mielenosoitusten hajottamiseen usein kasakkayksiköitä, joiden koko kadun leveydeltä käyntiä etenevä linja, mahdollisesti sapelit paljastettuina sai yleensä väkijoukon hajaantumaan jo ennen kosketusta. Vaikka kasakat käyttivätkin yleensä ruoskia (nagaikka) kosketuksen ensimmäisessä vaiheessa ja sapelien hamaraa tai lapetta toisessa, riski ihmisten tallautumisesta hevosten jalkoihin oli merkittävä ja kuolonuhrejakin tuli. Hevoset oli myös opetettu potkimaan käskystä.


title: Torrevieja

text: Torrevieja on kaupunki Valencian itsehallintoalueella Alicanten maakunnassa Kaakkois-Espanjassa noin 50 kilometriä Alicanten kaupungin eteläpuolella. Nykyisin Torrevieja tunnetaan myös lomakohteena, sillä kaupunki sijaitsee suositulla Costa Blancan loma-alueella. Kaupunki on myös suosittu kohde Espanjaan muualta Euroopasta pysyvästi muuttaneiden keskuudessa: Torreviejassa oli vuoden 2017 väestönlaskennan mukaan 85 541 asukasta, joista espanjalaisia 51 139. Espanjalaisten lisäksi suuria väestöryhmiä Torreviejassa ovat Ison-Britannian (4813), Venäjän (4507), Marokon (2592) ja Saksan (1042) kansalaiset (marraskuu 2017). Suomalaisia asuu Torreviejassa 455.


title: Philadelphia-koe

text: Philadelphia-kokeeksi () nimitetään väitettyä Yhdysvaltain laivaston 28. lokakuuta 1943 suorittamaa koetta, jonka tarkoituksena oli muuttaa sähkömagneettikenttien avulla hävittäjä "USS Eldridge" tutkassa näkymättömäksi. Kertomusten mukaan kyseessä oli Nikola Teslan kehittämä, salassa pidetty yhtenäiskenttäteoria, jota laivasto kokeili käytännössä. Kokeen tuloksena sanotaan olleen aluksen muuttuminen näkymättömäksi, sen siirtyminen ajassa ja paikassa sekä ihmishenkien menetys.


title: Philadelphia-koe

text: Yhdysvaltain laivaston suorittamaksi väitetty koe tuli julkisuuteen kirjeissä, jotka merimiehenä työskennellyt Carl Allen (myös Carlos Miguel Allende) kirjoitti Morris Jessup -nimiselle tutkijalle ja kirjailijalle. Allen kertoi kokemuksestaan ensimmäisen kerran vasta vuonna 1955.


title: Philadelphia-koe

text: "Andrew Furuset" -nimisellä kauppalaivalla työskennellyt Allen väitti nähneensä Norfolkin satamassa Virginiassa kokeen, joka tehtiin "USS Eldridge"- nimiselle hävittäjälle miehistöineen. Allenin mukaan aluksen ympärille luotiin voimakas magneettikenttä, jonka tarkoitus oli saada alus näkymättömäksi. Kentän luominen onnistui ja myös miehistö muuttui näkymättömäksi kenttää vahvistettaessa. Aluksen veteen muodostama kuoppa oli nähtävissä.


title: Philadelphia-koe

text: Allen väitti kirjeissään, että kokeen jälkiseurauksena USS Eldridge olisi myöhemmin kadonnut kesken purjehduksen ja ilmestynyt sitten uudelleen näkyviin. Toisen version mukaan alus olisi kadonnut ankkuripaikaltaan kokeen aikana ilmestyäkseen Newport Newsiin Yhdysvaltain Norfolkissa ja palannut takaisin Philadelphiaan vain minuuttien kuluessa.


title: Philadelphia-koe

text: Miehistön jäseniin koe olisi jättänyt pysyviä mutta hallitsemattomia ja myös tuhoisia vaikutuksia. Kirjeiden mukaan jotkin miehistön jäsenistä saattoivat muuttua hetkellisesti näkymättömiksi ja että miehistön jäseniä olisi osallistunut näkymättöminä kapakkatappeluun tai poistuneet luvatta. Edelleen eräs kokeeseen osallistunut olisi kävellyt kotinsa seinien läpi ja kadonnut.


title: Philadelphia-koe

text:
Joidenkin kerrottiin kuvailleen eräänlaista jäätymisen tilaa, jossa he eivät voineet liikkua eivätkä havaita ympärillään tapahtuvaa, vaikka he ymmärsivät ajan kulumisen. Toisten miehistön jäsenten oli mahdollista palauttaa tämä miehistön jäsen normaaliin tilaan luomalla häneen yhteys käsiä tai kasvoja koskettamalla. Allen kertoi myös elektronisesta laitteistosta joka oli valmistettu tätä varten.
Edelleen Allen kuvaili joidenkin syttyneen tuleen yhdessä jäätymisen tilassa olleen kanssa yhteyttä luotaessa. Allen väitti, että osa miehistöstä oli kadonnut tai tehnyt itsemurhan ja että osa olisi suljettuna mielisairaaloihin tai laitoksiin, joissa he voivat saada apua.


title: Philadelphia-koe

text: Kokeen yhteys ufo-ilmiöön syntyi Morris K. Jessupin "Case For The Ufo" -kirjan kautta. Carl Allen kirjoitti kirjeet luettuaan Jessupin kirjan, jossa hän pohti muun muassa ufo-alusten voimanlähdettä ja keinoja liikkua. Myöhemmin "Case For The Ufo" -teos lähetettiin Yhdysvaltain laivaston ONR-laitokseen huomatuksilla lisättynä. Oli pääteltävissä, että yksi huomautuksien kirjoittajista sekä kirjan lähettäjä oli Allen. Osa huomautuksista viittasi Philadelphia-kokeeseen. Jessup kutsuttiin laitokseen, missä eräät upseerit olivat kiinnostuneet kirjasta teettäen siitä huomautuksineen pienen painoksen.


title: Philadelphia-koe

text: Charles Berlitz toi kokeen uudelleen esiin ns. Bermudan kolmiota käsittelevissä teoksissaan. Myöhemmin tarinaan on lisätty väite, että kokeen aikana olisi saatu yhteys maapallon ulkopuoliseen elämään ja että olentojen kanssa olisi tehty yhteistyötä.


title: Philadelphia-koe

text: On mahdollista, että tarinan pohjana on kokeita sekä todellista laivaston sotateknologiaa. Saksa kehitti 1930-luvulla magneettimiinan. Sen sytytinkoneisto reagoi laivan ympärille muodostuneeseen magneettikenttään. Magneettikentän kumoamiseksi laivoihin suunniteltiin ja asennettiin erityisiä sähköisiä käämityksiä, joiden avulla laivasta tuli magneettisesti neutraali.


title: Philadelphia-koe

text: Tunnettu ufo-ilmiön tutkija Jacques Vallée pitää Allenin tarinaa huijauksena, jonka pohjana on todellinen, tuohon aikaan salainen koe, jossa yritettiin peittää laiva tutkalta magneettikentän avulla.


title: Philadelphia-koe

text: Virallisen selityksen mukaan tarina on keksitty. Yhdysvaltojen merivoimissa kiistetään että kyseinen koe olisi tehty, ja tarina on ristiriidassa Eldridgen tunnetun historian kanssa.


title: Philadelphia-koe

text: Kokeeseen liitetään usein Nikola Teslan esittämä teoria, jota ei kuitenkaan ole julkaistu. Teorian kannattajat muistuttavat usein, että näkymättömyysteknologiaa on kehitetty, mutta ne liittyvät metamateriaaleihin, joiden toiminta ei perustu sähkömagnetismiin eikä gravitaatioon, jolloin niillä ei ole yhteyttä Teslan teoriaan.


title: Philadelphia-koe

text: Philadelphia -koe on kuitenkin suosittu salaliittoteoria. Historioitsija Mike Dash on esittänyt kirjassaan "Borderlands", että monissa julkaistuissa tarinoissa ei ole tehty juurikaan tutkimusta. Esimerkiksi aikaisemmin Allendeksi tai Alleniksi kuvattua kokeeseen liittynyttä henkilöä, jonka piti olla vaikea löytää, oli todellisuudessa tavoitettavissa muutamalla puhelinsoitolla. Myöskään kokeeseen osallistuneiden haastattelujen autenttisuutta ei ollut yleensä varmistettu.


title: Philadelphia-koe

text: Aiheesta tehtiin vuonna 1984 tieteiselokuva "Tuhon kuilu (The Philadelphia Experiment)".


title: Costa Blanca

text: Costa Blanca eli "Valkoinen rannikko" on Alicanten maakunnassa Kaakkois-Espanjassa sijaitseva yli 200 kilometriä pitkä rannikko joka rajoittuu pohjoisessa Denian kaupunkiin ja Costa de Valencia -rannikkoon sekä etelässä Torreviejan kaupunkiin ja Costa Calida -rannikkoon. Nimen Costa Blanca alueelle antoi brittiläinen lentoyhtiö BEA mainostaessaan aluetta turistikohteena vuodesta 1957 alkaen. Costa Blancan alueella turismi onkin merkittävä elinkeino.


title: Formula One 06

text: Formula One 06 (F1 06) on Formula One -pelisarjaan kuuluva Formula 1 -aiheinen videopeli, joka on julkaistu PlayStation 2:lle, PlayStation Portablelle ja suunniteltu myös PlayStation 3:lle (jonka nimi on Formula One Championship Edition). Pelin kehitti SCE Studio Liverpool (entinen Psygnosis) ja se julkaistiin Euroopassa 26. heinäkuuta 2006. Peli sisältää kaikki Formula 1 -kauden 2006 tallit, kuljettajat ja radat sekä debytoineet tallit Scuderia Toro Rosso, Super Aguri ja Midland F1 Racing. Edellisten versioiden tapaan pelissä on mukana myös uramoodi.


title: Formula One 06

text: Pelissä on viisi erilaista pelimuotoa:Urapelissä pelaaja voi pelata viisi kokonaista kautta. Pelaaja aloittaa uransa Super Agurin, Scuderia Toro Rosson ja Midlandin tapaisten pikkutallien kanssa. Parempien suoritusten myötä hänen arvostuksensa nousee, ja pelaaja voi päästä ajamaan hallitsevien mestareiden autoa Renault F1:lle.


title: Formula One 06

text: Pelissä on ajoa helpottavia apuja, kuten automaattinen jarrutus, jossa auto hiljentää vauhtia mutkiin, visuaalinen ajolinja, jota seuraamalla voi parantaa kierrosaikoja, spinnauspalautin, jossa auto automaattisesti palautuu ajosuuntaan, jos pelaaja pyörähtää radalla, luistonesto, joka parantaa auton pysymistä radalla, lukkiutumattomat jarrut, joiden avulla jarrut eivät lukkiudu ajon aikana, ohjausapu, joka helpottaa mutkiin ajamista sekä ajovakaudenhallinta, joka määrittää, kuinka helposti auto pyörähtää ympäri.


title: Formula One 06

text: Peliä tehtiin vain PlayStation 2:lle ja PlayStation Portable:lle. Pelissä on mukana myös uusi aika-ajojen pudotuspelisysteemi, joka tuli Formula Ykkösiin vasta kyseisellä kaudella. Pelin muita uutuuksia ovat lämmittelykierros sekä testiratana käytettävä Jerezin rata Espanjassa. Erilaisia tavoitteita täyttämällä (esimerkiksi maailmanmestaruuden voittamalla) saa avattua erilaisia palkintoja. Pelin palkintokaapista pelaajat voivat katsoa eri Grand Prixeissä voittamiaan pokaaleja. Verkkopeli poistettiin PlayStation 2:n ja PlayStation Portable:n lopullisista versioista. Studio Liverpoolin mukaan syynä oli ajan loppuminen. Pelissä on myös suomenkielinen selostus, josta vastaavat Oskari Saari ja Erkki Mustakari.


title: Formula One 06

text: Pelin PlayStation 3 -versio "Formula One Championship Edition" on käytännössä samanlainen, mutta graafisesti kehittyneempi.


title: Norsunluurannikon lippu

text: Norsunluunrannikon lippu on trikolorilippu, jonka kolme väriä ovat oranssi, valkoinen ja vihreä. Värit kuvaavat maan pohjoisosan savannia (oranssi), rauhaa (valkoinen) sekä toivoa ja maan eteläosan metsiä (vihreä). Värit ovat samat kuin Nigerin lipussa. Lippu muistuttaa Irlannin lippua, mutta siinä on eri mittasuhteet ja värien sijoittelu.


title: Norsunluurannikon lippu

text: Norsunluurannikon lippu otettiin virallisesti käyttöön 4. joulukuuta 1959.


title: Norsunluurannikon lippu

text: Lippu kuuluu antipanafrikkalaisiin lippuihin. Tämä johtuu siitä, että Norsunluurannikolla on haluttu vaalia hyviä suhteita entiseen emämaahan Ranskaan ja on suhtauduttu nuivasti panafrikkalaisuuteen.


title: Joensuun lentoasema

text: Joensuun lentoasema sijaitsee Liperissä, noin 11 kilometriä Joensuun keskustasta luoteeseen. Vuonna 2017 lentoaseman kautta kulki yhteensä 119 714 matkustajaa, joista 110 666 oli kotimaan lentojen matkustajia ja 9 048 kansainvälisten lentojen matkustajia.


title: Joensuun lentoasema

text: Joensuun lentoasemalla toimii myös Pohjois-Karjalan rajavartioston ylläpitämä kansainvälinen rajanylityspaikka.


title: Joensuun lentoasema

text: Lentoasemaa kutsutaan toisinaan Onttolan lentoasemaksi, sillä sen mielletään sijaitsevan Kontiolahteen kuuluvassa Onttolan kylässä; osa lentoaseman alueesta on Kontiolahden kunnan puolella.


title: Joensuun lentoasema

text: Lentoaseman kiitotie 10/28 on 2 500 metriä pitkä ja 52 metriä leveä. Kiitotie 28 on varustettu ILS-mittarilähestymisjärjestelmällä. Aiemmin lentoasemalla oli myös toinen, 1 200 metriä pitkä kiitotie 17/35, joka kuitenkin poistettiin käytöstä 25. elokuuta 2008 alkaen. Joensuun lentoasemalla otettiin ensimmäisenä Suomessa käyttöön pystysuuntaopastuksen mahdollistavat APV SBAS (LPV) GPS-lähestymiset 12. joulukuuta 2013. Nämä korvaavat tulevaisuudessa osittain ILS-mittarilaskeutumisjärjestelmät. Vastaavia menetelmiä on käytetty Yhdysvalloissa jo 2000-luvun alusta lähtien mittarilentovarustelluissa yleisilmailukoneissa.


title: Joensuun lentoasema

text: Lentoasema on perustettu vuonna 1937. Toisen maailmansodan aikana lentokenttä oli sotilaskoneiden käytössä. Esimerkiksi jatkosodan aikana (14. helmikuuta 1944 tilanteen mukaan) oli Onttolan eli Joensuun lentokenttä Lentorykmentti 4:n pommituslentolaivue 44:n ja 48:n käytössä. Edellisellä oli lentokoneinaan Junkers Ju 88 ja jälkimmäisellä sekä Bristol Blenheim että Petljakov.


title: Joensuun lentoasema

text: Helsingin ja Joensuun väliset lennot alkoivat vuonna 1950.


title: Joensuun lentoasema

text: Lentoasemalla sijaitsevalla Ilmatieteen laitoksen sääasemalla mitattiin 29. heinäkuuta 2010 Suomen lämpöennätys 37,2 astetta.


title: Joensuun lentoasema

text:
Reittilennot
Tilauslennot


title: Joensuun lentoasema

text: Lentoasemalta on bussiyhteydet Joensuun keskustaan ja takaisin. Joensuun paikallisliikenteen bussilinja 6 liikennöi jokaiselle kotimaan lennolle.


title: Joensuun lentoasema

text: Lentoaseman lähistöltä, noin kolmen kilometrin päästä, on bussiyhteyksiä Joensuuhun, muualle Pohjois-Karjalaan sekä muualle Suomeen, muun muassa Kuopioon, Jyväskylään, Varkauteen, Mikkeliin, Lahteen sekä Helsinkiin.


title: Danny the Dog

text: Danny the Dog (joissain yhteyksissä nimellä "Unleashed") on Louis Leterrierin ohjaama rikos-, draama- ja toimintaelokuva vuodelta 2005. Elokuvan on käsikirjoittanut Luc Besson ja sen pääosia näyttelevät Jet Li, Morgan Freeman ja Bob Hoskins. Elokuvan valmistusmaat ovat Ranska, Yhdysvallat ja Yhdistynyt kuningaskunta. Sen kesto on 102 minuuttia.


title: Danny the Dog

text: Danny on asustanut koko ikänsä Bart-nimisen gangsterin luona. Hän joutuu käyttämään koiran tavoin kaulapantaa, mutta kun kaulapanta aukaistaan, hänestä tulee voittamaton tappelija. Bart käyttää häntä apunaan periessään velkojaan. Danny pääsee kuitenkin vapaaksi gangsterien ”kuoltua”. Danny pääsee sokean pianonsoittajan Samin ja tämän kasvattaman Victoria-tytön luokse asumaan. Pian kuitenkin selviää, että gangsterit ovat elossa ja aikovat hankkia Dannyn takaisin. Danny ei kuitenkaan halua enää tapella tai olla gangsterien apuna.


title: Isaac Hayes

text: Isaac Lee Hayes Jr. (20. elokuuta 1942 Covington, Tennessee Yhdysvallat – 10. elokuuta 2008) oli yhdysvaltalainen soul-laulaja, näyttelijä, lauluntekijä ja sovittaja. Hän myös antoi äänensä koulun keittäjä Chefille animaatiosarjassa "South Park" sen jälkeen, kun toinen matalaääninen soul-legenda Barry White kieltäytyi roolista.


title: Isaac Hayes

text: Hayes syntyi Covingtonissa, Tennesseessä. Hänen vanhempansa kuolivat pian hänen syntymänsä jälkeen, ja hän kasvoi isovanhempien hoivissa. Hayes aloitti laulamisen viisivuotiaana kotikirkossaan, ja pian tämän jälkeen hän opetteli soittamaan pianoa, urkuja ja saksofonia.


title: Isaac Hayes

text: Levytysura alkoi vuonna 1962 yhtyeessä The Mar-Keys, jossa Hayes soitti saksofonia. Pian Hayes julkaisi esikoislevynsä "Presenting Isaac Hayes", joka ei kuitenkaan menestynyt erityisemmin. Hayesin varsinainen läpimurtoalbumi oli vuonna 1969 ilmestynyt "Hot Buttered Soul", ja kyseinen albumi myös vakiinnutti Hayesin omaperäisen ulkoasun, johon kuului muun muassa suuret aurinkolasit ja kultaketjut. Isaac Hayes itse asiassa edelsi 1980- ja 1990-luvuilla noussutta gangsta-rap-muotia, johon kuului samantapaisia pukeutumisen osatekijöitä.


title: Isaac Hayes

text: Elokuvan "Shaft – kivikova dekkari" soundtrackin nimikappale on Hayesin tunnetuin kappale, ja hän sai siitä Oscarin. Sen jälkeiset vuodet olivat hänen uransa parhaita. "Black Moses" (1971) oli kaupallisesti lähes yhtä suuri menestys kuin edeltäjänsä. Vuonna 1975 Hayes perusti oman Hot Buttered Soul Records -levy-yhtiön, mutta huonosti menestyneet albumit aiheuttivat vararikon vuonna 1976. 1970-luvun lopulla Hayes yritti comebackia, mutta levy "A Man and a Woman" (1977) ei myynyt erityisen hyvin.


title: Isaac Hayes

text: Hip hopin suosion myötä myös Hayesin ura sai jälleen vauhtia, mutta varsinainen paluu tapahtui vuonna 1998 "South Park" -sarjassa Jerome ”Chef” McElroyn ääniroolissa. Hayesin laulama ”Chocolate Salty Balls” -single nousi Britannian singlelistan ykköseksi.


title: Isaac Hayes

text: Hayes nimettiin Rock and Roll Hall of Fameen vuonna 2002.


title: Isaac Hayes

text: Hayes näytteli yli 60 elokuvassa ja tv-ohjelmassa, usein itseään mutta myös itseään muistuttavissa rooleissa. 1970- ja 1980-luvuilla Hayes esiintyi joissain televisio-ohjelmissa, kuten "The Rockford Files" ja "The A-Team". Pääosaa hän esitti elokuvassa "Truck Turner" (1974) ja sivuosaa elokuvassa "Pako New Yorkista" (1981) sekä esiintyi sivurooleissa monissa muissa elokuvissa. Vuonna 2004 Hayes esiintyi pienessä roolissa Jaffa Tolokina "Tähtiportissa". Seuraavana vuonna hänellä oli rooli kriitikoiden suosimassa elokuvassa "Hustle & Flow".


title: Isaac Hayes

text: Hayes kuoli 10. elokuuta 2008. Hänen vaimonsa löysi hänet kotoa lattialta juoksumaton vierestä. Hänet vietiin sairaalaan, jossa hänet todettiin kuolleeksi. Hänellä oli ollut sydänvaivoja, mutta kuolinsyyksi on ilmoitettu aivohalvaus. Hayes oli ennen kuolemaansa saanut valmiiksi oman roolinsa elokuvassa "Soul Men" ja oli tekemässä uutta albumia Stax-merkille.


title: Isaac Hayes

text: Hayes oli tunnettu skientologi. Hän jätti "South Park" -sarjan, kun se oli satirisoinut skientologian oppeja.


title: Isaac Hayes

text: Hayes on esiintynyt Suomessa ja esiintyi viimeksi Pori Jazzissa 1996.


title: Magnus Fredrik Tawast

text: Magnus Fredrik Tawast (29. kesäkuuta 1728 Kangasniemi – 5. huhtikuuta 1789 Kuopio) oli suomalainen ammattisotilas. Tawast oli yhdessä veljensä Torsten Tawastin kanssa koko Pohjois-Savon suurimpia maanomistajia, ja heidän vaikutusvaltansa oli samaa luokkaa kuin omaisuutensa.


title: Magnus Fredrik Tawast

text: Suvun perinteitä noudattaen Tawast meni armeijan palvelukseen, ensin vapaaehtoisena 1735 Savon jääkäreihin, missä kohosi 1772 aliluutnantiksi. Hän erosi vänrikkinä ja eli maanviljelijänä Halolan tilalla Kuopiossa. Tawast omisti 1760-luvulla ja 1770-luvulla Haminalahden kartanon Kuopiossa, minkä luovutti 1778 tyttärelleen Anna Christinelle ja tämän miehelle sekä Halolan kartanon, joka sijaitsee nykyisin Maaningalla.


title: Magnus Fredrik Tawast

text: Tawastin vanhemmat olivat isonvihan sotavuosien aliluutnantti Torsten Tawast ja turkulainen professorintytär Anna Pihlman. Tawastin puoliso oli Klas Johan Molanderin sisar Maria Elisabet Molander, ja heillä oli kymmenen lasta, joista Johan Henrikistä tuli kenraali. Tytär Anna Christina oli naimisissa luutnantti Jonas Mauritz von Wrightin kanssa ja pari sai myötäjäisekseen Haminanlahden kartanon. Von Wrightin taiteilijaveljekset kutsuivat isoäitiään Anna Christinaa Haminalahden "suureksi rouvaksi". Toinen tytär Fredrika Lovisa nai tulevan Porvoon piispan Johan Molanderin. Pojista Torsten toimi Savon ja Karjalan läänin maaherrana 1812-1813. "Juuri näiden sukujen kartanoissa luotiin se korkeatasoinen kustaviaaninen kulttuuri, joka teki Kuopion kuuluisaksi koko Ruotsin valtakunnassa ja joka samalla loi pohjaa kansallisessakin mielessä mitä maineikkaimmille saavutuksille".


title: Dofus

text: Dofus on fantasiamaailmaan sijoittuva MMORPG-roolipeli , jolla on lähes 2 miljoonaa online pelaajaa päivittäin. Sen kehittäjä on ranskalainen peliyhtiö Ankama Studios. Pelillä on noin 25 miljoonaa rekisteröitynyttä käyttäjää. Vain pelin yksi alue (Astrub) ja harjoittelualue (Incarnam) ovat sallittuja ilmaispelaajille. Tilaamalla täysjäsenyyttä (member), saa peliin paljon lisäominaisuuksia, joita ilmaispelaajilla ei ole.


title: Dofus

text: Peli on flash-pohjainen tietokoneelle ladattava sovellus, joka on jatkuvasti yhteydessä valitsemaasi peli-palvelimeen. Muista suosituista MMORPG-peleistä poiketen Dofus hyödyntää 2D-grafiikkaa. Dofuksessa on 15 eri hahmoa, joista pelaaja voi valita oman pelihahmonsa. Pelin viidestätoista hahmosta Pandawa on vain maksaneille pelaajille (P2P = Pay to Play). Jokaisella hahmolla on 21 taikaa (spell). Pelin seuraaja on Wakfu.


title: Dofus

text: Hahmojen nimet ovat syntyneet erilaisten asioiden nimistä. Esimerkiksi Sram, takaperin suosittu suklaapatukka Mars. Hahmot voivat olla jompaakumpaa sukupuolta.


title: Dofus

text: P2P pelaajan on myös mahdollista hankkia itselleen lemmikki. Lemmikit jakaantuvat kahteen alalajiin: Ruokittaviin lemmikkeihin (Esimerkiksi Ghast) ja niihin joiden tasot nousevat tappamalla tiettyjä monstereita. Esimerkiksi Gobtubby. nostavat pelaajien tasoja.


title: Dofus

text: Pelissä on luolastoja eli "dungeoneja", joissa pyritään yksin tai ryhmässä voittamaan erilaisia yleensä ryhmänä esiintyviä otuksia. Lähes kaikki luolastot ovat omalla tavallaan haasteellisia ja sisältävät lopussa erityisen hankalan loppuvastuksen. Esimerkiksi "Peki Peki".


title: Dofus

text: Pelaaja voi myös kuulua kiltaan (Guild).


title: Dofus

text: Pelissä voi myös olla Paholainen eli Brakmarian tai Enkeli eli Bontarian, ennen tämä etu kuului vain maksaville jäsenille, mutta nykyään jokainen voi osallistua PvP-taisteluihin (Player-versus-Player). Jiva serverissä toimii myös Seriane Kerm eli auttajat.


title: Työn Ääni

text: Työn Ääni oli Vaasassa vuosina 1924–1930 ilmestynyt radikaalivasemmiston sanomalehti.


title: Työn Ääni

text: Sosialistisen työväenpuolueen "Vapaan Sanan" lakkauttamisen jälkeen sen kirjapaino vapautui takavarikosta kesällä 1924, jolloin kommunistien ohjaamat työväenjärjestöt alkoivat julkaista uutta "Työn Ääni" -lehteä. Poliittisen julistuksen ohella se pyrki mahdollisuuksien mukaan olemaan myös uutisvälittäjä. Vuonna 1929 "Työn Ääni" oli hetken aikaa kommunisteista irtautuneen Suomen työväen vasemmistoryhmän kannattajien hallussa, mutta Suomen kommunistinen puolue valtasi sen pian takaisin vaikutuspiiriinsä.


title: Työn Ääni

text: Lapuan liikkeen aktivistit tuhosivat "Työn Ääntä" painaneen kirjapainon talvella 1930, minkä jälkeen lehteä painettiin lyhyen aikaa Oulussa. Se lakkautettiin määräajaksi saman vuoden keväällä jo ennen varsinaista kommunistilehtien kieltämistä. Lehden kirjapainoyhtiö joutui sosiaalidemokraateille, jotka perustivat oman lehden "Pohjanmaan Kansan".


title: Työn Ääni

text: Kolmesti viikossa ilmestyneen lehden päätoimittajina työskentelivät Toivo Latva (1924–1925), Hannes Mykkänen (1925–1927 ja 1929–1939) ja Arvi Laakso (1927–1928).


title: Jussi ja Kieku ja Kaiku

text: Jussi ja Kieku ja Kaiku on suomalaisen laulajan Jussi Raittisen studioalbumi.


title: Puhos (ostoskeskus)

text: Puhos on vuonna 1965 avattu ostoskeskus Helsingin Itäkeskuksessa. Sen suunnitteli Erkki Karvinen, ja valmistuttuaan se oli Suomen suurin ostoskeskus. Ostoskeskukseen liittyy myös autohalli ja katolla sijaitseva pysäköintialue.


title: Puhos (ostoskeskus)

text: Ostoskeskus on rapistunut vuosien saatossa ja menettänyt elinvoimaansa viereen rakennetulle Kauppakeskus Itikselle.


title: Puhos (ostoskeskus)

text: Helsingin lähiöihin alkoi nousta kauppakeskittymiä 1950- ja 1960-lukujen vaihteessa, mutta niiden nimeämisestä ei päästy yksimielisyyteen. Englannin kielen "Shopping center" -termi käännettiin suomeksi joko "ostokeskukseksi" tai "ostoskeskukseksi". "Nykysuomen sanakirjassa" 1961 termi oli kirjattu "osto(s)kesku"s, mutta tietosanakirjoissa ostoskeskus on ollut suositumpi. Slangissa nimitys on "ostari".


title: Puhos (ostoskeskus)

text: "Uusi Suomi" julisti 1961 lukijakilpailun, jossa etsittiin uutta nimeä osto(s)keskukselle. Viimeiseen karsintaan pääsi kaksi vaihtoehtoa: "ostola" ja "puhto". Ostola oli selkeästi suositumpi, ja puhtoa esitti vain yksi kilpailija — mutta tämä olikin akateemikko ja kansantieteilijä Kustaa Vilkuna. Hän oli saanut idean sanaan Keski-Pohjanmaan murteesta, jossa puhto merkitsi kylän keskeistä, tiheintä osaa. Vilkuna arveli puhto-sanalla olevan myös yhteys Kiteellä sijaitsevaan Puhos-kylään.


title: Puhos (ostoskeskus)

text: Puhto voitti lopulta "Uuden Suomen" raadin äänestyksessä, vaikka sana ei tuonutkaan kenellekään mieleen ostoskeskusta. Raadista osa oli kuitenkin ihastunut Vilkunan esittämään tarinaan unohtumassa olevasta sanasta, jonka saattoi uusiokäytöllä pelastaa yleiskieleen. Toisaalta Vilkunan vaikutusvalta saattoi myös vaikuttaa päätökseen. Lautakunta piti kuitenkin Puhos-sanaa puhtoa parempana: ”Se on joka tapauksessa eräiden ostoskeskusmaisten kylien nimi, se on helppo ääntää ja taivuttaa, ja se ei kielitajussa liity puhdas-sanaan”, raati perusteli.


title: Puhos (ostoskeskus)

text: Suomen Akatemian kielilautakunta piti puhto- ja puhos-sanojen yhteyttä perustelemattomana, eikä puoltanut sanan yleistä käyttöönottoa. Vilkuna yritti pitää sanaa esillä, mutta se ei lopulta päätynyt yleiseen käyttöön. Mutta kun Puotinharjun ostoskeskus avattiin 1965, sen tiedotteissa puhuttiin puhoksesta, ja myöhemmin sen katolle nostettiin Puhos-kyltti. Yleisnimen sijaan Puhos vakiintui ostoskeskuksen erisnimeksi. Kielitoimiston Taru Kolehmaisen mukaan nimi myös sointuu hyvin Puotinharjun yhteyteen ja sen voi helposti mieltää Puotinharjun ostoskeskuksen lyhenteeksi.


title: Puhos (ostoskeskus)

text: Ostoskeskuksen ensimmäinen osa rakennettiin vuosina 1964–1965 kasvavaan Puotinharjun kaupunginosaan. Ensimmäinen osa oli muodoltaan viuhkamainen ja se oli valmistuttuaan 1965 Suomen suurin ostoskeskus 6 429 m² lattiapinta-alallaan. Keskelle Puhosta rakennettiin suihkulähde, ja alueella sijaitsi myös ruohoinen viheriö ja lasten leikkipaikka. Puhoksessa oli myös yhdet Suomen ensimmäisistä ulkona sijaitsevista liukuportaista.


title: Puhos (ostoskeskus)

text: 1980-luvun lopulla Puhosta laajennettiin itään päin kahteen otteeseen, minkä myötä liiketilan määrä kasvoi 15 040 m²:iin. Uusista liiketiloista tehtiin aiempaa suurempia. Suunnitelmat laati Erkki Karvisen toimisto. Ensimmäinen laajennus oli kaksikerroksinen, laatikkomainen lisärakennus, joka yhdistettiin vanhaan osaan jalankulkukatoksella. Samalla rakennettiin mainostorni ja sisäpihan suihkulähde täytettiin. Myöhemmän laajennuksen yhteydessä näkymä aiemmin avoimelle sisäpihalle suljettiin kaksikerroksisella rakennuksella. Lisäksi rakennusmassaa jatkettiin koilliseen.


title: Puhos (ostoskeskus)

text: Vuonna 1984 Puhoksen viereen avattu kauppakeskus Itis (silloin nimeltään Itäkeskus) alkoi viedä Puhokselta asiakkaita. 1990-luku oli ostoskeskukselle huonointa aikaa, mutta kaupankäynti virkistyi 2000-luvun puolella. Tuolloin erityisesti maahanmuuttajataustaiset yrittäjät perustivat ostoskeskukseen liikkeitä.


title: Puhos (ostoskeskus)

text: Puhos on peruskorjauksen tarpeessa. Uusimpien laajennusosien purkamista on suunniteltu ja niiden tilalle on kaavailtu kerrostaloja. Helsingin kaupunki ei ole halukas jatkamaan vuoden 2020 loppuun tehtyä vuokrasopimusta nykyisillä toiminnoilla. Sponda, Ilmarinen, Kesko ja HOK-Elanto omistavat ostoskeskuksesta 75 prosenttia ja pienomistajat lopun 25 prosenttia. Maahanmuuttajataustaiset yrittäjät haluaisivat kehittää ostoskeskusta maahanmuuttajien hyödykkeiden ja palveluiden keskittymänä.


title: Puhos (ostoskeskus)

text: Ilmarisella, Keskolla ja HOK-Elannolla oli esisopimus osakkeidensa myynnistä pohjoismaiselle kiinteistökehitysyhtiö NREP:lle, jolle myös Helsingin kaupunki myönsi vuoden 2020 loppuun asti voimassa olevan suunnitteluvarauksen elokuussa 2018. Marraskuussa 2018 NREP kuitenkin kertoi luopuvansa hankkeesta, koska osa Puhoksen osakkaista vastusti sitä niin voimakkaasti. Kiinteistöosakeyhtiö Puhos oli varoittanut kaupunkia antamasta suunnitteluvarausta NREP:lle, vedoten nykyisen vuokralaisen oikeuteensa anoa jatkoa vuokrasopimukselle vuoden 2019 loppuun asti.


title: Puhos (ostoskeskus)

text: NREP:n suunnitelmassa kaksi kolmesta rakennusosasta olisi purettu ja niiden tilalle olisi rakennettu 30 000 kerrosneliötä asuntoja. Vanha viuhkamainen puoli oli tarkoitus säilyttää ja kunnostaa. Pienosakkaat olisivat jatkaneet tiloissa vuokralaisina, mikä olisi tarkoittanut osakkuuden vaihtumista vuokrasuhteeksi. NREP suunnitteli ostavansa pienomistajat ulos, mutta tarjotut summat olivat niin pieniä, että osa pienomistajista piti niitä "Helsingin Sanomien" tietojen mukaan loukkaavina.


title: Puhos (ostoskeskus)

text: Ostoskeskuksessa on noin 20 liikettä, joista suurimpia ovat Alepa (korvasi S-marketin helmikuussa 2010), Intersport ja Elixia. Ostoskeskuksessa on paljon maahanmuuttajataustaisten yrittäjien liikkeitä, kuten elintarvikeliike Alanya Oriental Market ja kahvila Banadir.


title: Puhos (ostoskeskus)

text: Helmikuussa 2018 viranomaiset suorittivat ostoskeskuksessa yhteisen valvontaoperaation. Yksi liike suljettiin välittömästi laittoman liiketoiminnan vuoksi. Osassa liikkeistä paloturvallisuusasioissa oli selkeitä puutteita.


title: Hernepyssy

text: Hernepyssy (puhekielessä myös lutku, kortsupyssy tai kortsari) on lasten leikkikalu. Yksinkertaisimmillaan hernepyssy on ontto putki, jolla voidaan "ampua" pieniä "ammuksia", kuten kuivattuja herneitä. Hernepyssy voidaan valmistaa esimerkiksi koiranputkesta tai vaateripustimien muoviputkista. Ammuksina voi käyttää esimerkiksi kuivattuja herneitä, pihlajanmarjoja, pieniä kiviä, marjoja tai hauleja.


title: Hernepyssy

text: Hernepyssy voi toimia puhallusputken periaatteella, mutta sen voi valmistaa myös kiinnittämällä esimerkiksi teipillä putken toiseen päähän kumihansikkaista leikatun sormen tai ilmapallon, jota venyttämällä ammus ammutaan. Jälkimmäisen tyyppinen, ritsaa periaatteeltaan muistuttava hernepyssy on suusta ladattava. Sitä voi muunnella esimerkiksi laittamalla siihen kahvan ja teippaamalla monta lutkuputkea yhteen tai laittamalla putken päähän tyhjän virvoitusjuomapullon, josta on pohja leikattu irti, jolloin ampumisesta lähtee tavallista kovempi ääni. Koska tämän tyyppisellä hernepyssyllä ammuttavat esineet voivat saavuttaa paljon suuremman lähtönopeuden, on se varsin vaarallinen lelu. Sillä ammutun herneen osuminen lihakseen on kivuliasta ja saattaa aiheuttaa mustelman. Lyijyhaulilla ammuttu laukaus voi saavuttaa jopa nopeamman lähtönopeuden kuin joistakin ilmakivääreistä ammuttu laukaus.


title: Hernepyssy

text: Usein hernepyssyillä leikitään vain ampumalla herneitä ihmisiä päin, mutta niillä voi käydä myös leikkisotaa.


title: Syyskorennot

text: Syyskorennot ("Sympetrum") ovat varsinaisiin sudenkorentoihin lukeutuva suku. Suku on hyvin laajalle levinnyt ja runsaslajinen.


title: Syyskorennot

text: Syyskorennoille tyypillisiä piirteitä ovat useimmiten kirkasväriset koiraat ja kellertävät naaraat ja pienehkö koko. Lajit ovat useimmiten ns. syyslajeja, eli ne lentävät syyskesällä ja syksyllä.


title: Yli aidan

text:
Yli aidan () on Dreamworks Animation Studiosin tekemä yhdysvaltalainen
animaatioelokuva, jonka ovat ohjanneet Tim Johnson ja Karey Kirkpatrick. Alkuperäisiä ääninäyttelijöitä ovat esimerkiksi Bruce Willis, William Shatner, Thomas Haden Church ja Avril Lavigne. Elokuvan ensi-ilta Suomessa oli 22. syyskuuta 2006.


title: Yli aidan

text: Elokuva perustuu Suomessa nimellä "Aidan takaa" tunnettuun Michael Fryn ja T. Lewisin sarjakuvaan.


title: Yli aidan

text:
Elokuvan keskushahmona on pesukarhu RJ, joka tuhoaa vahingossa Vincent-karhun herkkuruoat. Jotta RJ ei joutuisi Vincentin tapettavaksi, puolivallaton pesukarhu lupaa hankkia kaikki ruoat viikon sisällä. RJ kutsuu eräitä pienellä metsäkaistaleella eläviä eläimiä hankkimaan kasakaupalla ruokaa metsän vieressä olevalta esikaupunkialueelta, jossa asuu ihmisiä. Asuinalueen ja metsän erottaa toisistaan vain suuri pensasaita. Aluksi kaikkia eläimiä pelottaa mennä ihmisten ilmoille, mutta pesukarhu saa nämä kuitenkin suostuteltua mukaansa. Siellä kaikki saavat tutustua ihmisten mukavuuksiin ja etsiä sieltä kaikenlaisia herkkuja. RJ väitti, että ruokaa on kerättävä talven varalle, mutta todellisuudessa hän haluaa antaa kaikki ruoat Vincentille. Ruuanhakumatkalla eläimet käyvät myös kovaa taistelua tuholaistorjujan, kissojen, koirien sekä erään esikaupungissa asuvan naisen kanssa.
Kahden pienen ihmisroolin ääninä olivat Lee Bienstock ja Sean Yazbeck, jotka olivat "Diilin" amerikkalaisversiossa voittaneet vastakilpailijansa ja saivat ääniroolit palkinnoksi.


title: Kiiltokorennot

text: Kiiltokorennot ("Corduliidae") ovat aitosudenkorentoja.


title: Kiiltokorennot

text: Kiiltokorennot ovat useimmiten metallinvihreitä tai tummanvihreitä partioivia saalistajia, joiden ruumiissa on usein keltaisia täpliä. Monien lajien levinneisyysalue on painottunut pohjoiseen ja useat lajeista elävät suoalueilla. Liitokorento on suomalaisittain erittäin poikkeava laji.


title: Kiiltokorennot

text: "Somatochlora"-suvun kiiltokorennot ovat levittäytyneet koko holarktiselle alueelle ja monet niistä ovat taigan ja tundran soiden lajeja. Eurooppalaisisista kiiltokorennoista hoikkakiiltokorennolla ja aapakiiltokorennolla on hyvin tyypillinen boreo-alpiininen levinneisyys; lajit elävät sekä pohjoisen taigavyöhykkeellä että etelämpänä vuoristoalueilla.


title: Mercenary

text: Mercenary on tanskalainen metalliyhtye, joka yhdistelee power metallia ja melodista death metallia ja aiemmissa tuotoksissaan myös thrash metallia. Nykyään yhtyeen musiikki luokitellaan melodiseksi death metaliksi. Yhtye perustettiin vuonna 1991, ja se on julkaissut yhteensä kuusi albumia.


title: Mosku – lajinsa viimeinen

text: Mosku – lajinsa viimeinen on Tapio Suomisen ohjaama historiallinen elämäkertaelokuva, joka kertoo Aleksi Hihnavaarasta eli ”Moskusta” (1882–1938). Mosku oli Itä-Lapissa elänyt poronomistaja ja kiistelty hahmo Lapin historiassa. Hän sai mainetta toiminnastaan sisällissodan jälkeisissä porokahakoissa, jotka johtivat useisiin surmatöihin. Kahakoissa suomalaiset poronomistajat olivat vastakkain porovarkauksia tehneiden kolttasaamelaisten ja Neuvosto-Venäjälle paenneiden punaisten kanssa. Elokuva pohjautuu Sakari Kännön kirjaan "Mosku". Moskua esittää Kai Lehtinen.


title: Mosku – lajinsa viimeinen

text: Elokuvan teatteriversio kestää 136 minuuttia, mutta televisiolle tehdyn sarjan kesto on 169 minuuttia. Pidempi versio on esitetty televisiossa neliosaisena sarjana.


title: Mosku – lajinsa viimeinen

text: Elokuva ei vastaa täsmällisesti Kännön kirjassa kuvattua todellisuutta. Kirjassa esimerkiksi Moskun elämän loppuvaihe ja kuolema on kuvattu hieman eri tavalla: Mosku kuolee sydänpysähdykseen nukkuessaan krapulaansa pois.


title: Volkswagen Sharan

text: Volkswagen Sharan on Volkswagenin vuodesta 1995 lähtien valmistama tila-automalli. "Sharan" on persiaa ja tarkoittaa "kuningasten kuljettajaa".


title: Volkswagen Sharan

text: Ensimmäisen sukupolven Sharan sai alkunsa Volkswagen-konsernin ja Fordin yhteistyönä. Näihin aikoihin aivan uuden mallin kehittäminen kilpailijan kanssa yhteistyössä nähtiin ainoana mahdollisuutena ehtiä mukaan Euroopassa virinneeseen tila-autobuumiin. Sharania ryhdyttiin valmistamaan Palmelan tehtaalla Portugalissa. Fordin mallit saivat nimen Ford Galaxy. Autoja alettiin valmistamaan myös Volkswagen-konserniin kuuluvan SEATin merkillä, jolloin se sai nimekseen SEAT Alhambra. Näistä kolmesta mallista Sharania ei tuotu Suomeen.


title: Volkswagen Sharan

text: Vuoden 1999 Euro NCAP -kolaritestistä Sharan sai tulokseksi kolme tähteä viidestä.


title: Volkswagen Sharan

text: Bensiinimoottoreina olivat aluksi 2,0-litrainen (115 hv) sekä 2,8 VR6 (174 hv), joka oli saatavana nelivetoisena Syncro-mallina. Dieselmoottorina oli 1,9 TDI (90 hv), josta tuli vuoden 1996 lopulla myös 110-hevosvoimainen versio. Loppuvuonna 1997 esiteltiin turboahdettu 1,8-litrainen (150 hv) bensiinimoottori.


title: Volkswagen Sharan

text: Vuonna 2000 Sharan koki kasvojenkohotuksen, jossa sen keulan ilmettä uudistettiin uudempien mallien mukaiseksi. Manuaalivaihteisto muuttui kuusivaihteiseksi kaikissa bensiinimoottoreissa, automaattivaihteisto viisiportaiseksi 1,8-litraisessa ja VR6:ssa. Tehokkaamman dieselmoottorin teho nousi 115 hevosvoimaan, ja nyt sen yhteyteen oli saatavana neliveto. VR6 sai neliventtiilikannen ja teho nousi 204 hevosvoimaan.


title: Volkswagen Sharan

text: Syksyllä 2002 dieselmoottorista esiteltiin 130-hevosvoimainen versio, vuoden 2005 alussa lisäksi 150-hevosvoimainen. Loppuvuonna 2005 ensin mainittu korvattiin 2,0-litraisella TDI:llä (140 hv).


title: Volkswagen Sharan

text: Vuoden 2004 lopulla Sharan koki toisen kasvojenkohotuksensa, jossa se sai muun muassa uudet takavalot ja kromatun etusäleikön.


title: Volkswagen Sharan

text: Kevään 2006 uutuutena oli nestekaasua polttoaineenaan käyttävä versio 2,0-litraisesta. Samaan aikaan 1,9-litraisen dieselmoottorin 90-hevosvoimainen versio poistui valikoimasta, vuotta myöhemmin myös 150-hevosvoimainen.


title: Volkswagen Sharan

text: Toisen sukupolven Sharan esiteltiin Geneven autonäyttelyssä keväällä 2010, ja se on kokonaan Volkswagen Groupin omaa suunnittelua. Hieman myöhemmin esiteltiin sisarmalli SEAT Alhambra. Autot perustuvat muun muassa Volkswagen Passatissa ja Škoda Superbissa käytetylle A6-pohjalevylle. Takana on liukuovet, jotka helpottavat kulkua toiselle ja kolmannelle riville.


title: Volkswagen Sharan

text: Vuoden 2010 Euro NCAP -kolaritestistä Sharan sai tulokseksi täydet viisi tähteä.


title: Volkswagen Sharan

text: Moottorivalikoimassa olivat aluksi bensiinimoottorit 1,4 TSI (150 hv) ja 2,0 TSI (200 hv) sekä dieselmoottori 2,0 TDI (140/170 hv). Vuoden 2011 lopulla tuli dieselmoottorin 115-hevosvoimainen versio, ja alkuvuonna 2013 170-hevosvoimaisen teho nousi 177 hevosvoimaan.


title: Volkswagen Sharan

text: Vuonna 2015 Sharan koki kevyen kasvojenkohotuksen, jossa se sai LED-takavalot, uuden ohjauspyörän ja nykyaikaisemman tietoviihdejärjestelmän. 2,0 TSI:n teho nousi 220 hevosvoimaan ja dieselmoottorin uudet tehovaihtoehdot ovat 115, 150 ja 184 hevosvoimaa.


title: Jussi merihädässä

text: Jussi merihädässä on Jussi Raittisen vuonna 1982 julkaistu neljäs sooloalbumi. Levyn sisältö koostuu pääosin lastenmusiikista. Albumi on julkaistu ainoastaan vinyylinä ja C-kasettina, eikä siitä ole olemassa CD-painosta.


title: Jussi merihädässä

text: Levyllä on edellisen lastenmusiikkiin keskittyneen albumin (Jussi ja Kieku ja Kaiku) tapaan melko näkyvänä taustavaikuttajana M. A. Numminen, joka on säveltänyt albumille muutamia uusia kappaleita. Lisäksi levyllä on uusia kappaleita myös mm. Pedro Hietaselta ja Eero Luparilta, sekä muutama ennestään tuttu lastenlaulu, kuten Georg Malmsténin "Mikki Hiiri merihädässä".


title: Jussi merihädässä

text: Kappale "Metsämökin tonttu" on levytetty alun perin jo vuonna 1974, jolloin kyseinen kappale voitti Syksyn sävel-kilpailun. Myös kappale "Höpö-höpinää" on tehty alun perin Syksyn säveltä varten vuonna 1980, mutta se jätettiin tuolloin julkaisematta kilpailusta karsiutumisen vuoksi.


title: Hjalmar Branting

text: Karl Hjalmar Branting (23. marraskuuta 1860 – 24. helmikuuta 1925) oli ruotsalainen poliitikko. Hän toimi maansa pääministerinä vuosina 1920, 1921–1923 ja 1924–1925.


title: Hjalmar Branting

text: Branting kuului varakkaaseen porvarissukuun ja kävi samaa koulua Ruotsin tulevan kuninkaan Kustaa V:n kanssa. Tämä ei kuitenkaan estänyt häntä kiinnostumasta marxismista ja työväenaatteesta. Mutta toisin kuin monet muut vasemmistolaiset, Branting kannatti poliittisen uransa alusta alkaen rauhanomaista yhteiskunnallista muutosta. Vasemmiston oli pyrittävä valtaan demokraattisin menetelmin, ei väkivaltaisen vallankumouksen kautta.


title: Hjalmar Branting

text: Branting oli vuonna 1889 perustamassa Ruotsin sosiaalidemokraattista työväenpuoluetta (ruots. "Sveriges socialdemokratiska arbetareparti"). Vuonna 1907 hänet valittiin puolueen puheenjohtajaksi, missä tehtävässä hän jatkoi kuolemaansa asti. Hän toimi myös puolueen sanomalehden "Social-Demokratenin" päätoimittajana vuosina 1887–1917.


title: Hjalmar Branting

text: Ensimmäisen maailmansodan aiheuttamat taloudelliset vaikeudet aiheuttivat Ruotsissa levottomuuksia vuonna 1917. Myös Venäjällä tapahtunut bolševikkien vallankaappaus kuumensi Ruotsin vasemmiston mielialoja. Branting pysyi kuitenkin vakaana demokratian puolustajana. Hänen tavoitteenaan oli yleisen äänioikeuden toteuttaminen ja vallan saaminen vaalien kautta. Niinpä hän mm. tuomitsi jyrkästi Suomessa tammikuussa 1918 tapahtuneen vasemmiston vallankaappauksen ja teki parhaansa, jotta Ruotsin vasemmisto pysyisi sivussa Suomen sisällissodasta.


title: Hjalmar Branting

text: Brantingin tavoitteiden mukainen äänioikeusuudistus toteutui Ruotsissa vuosina 1918–1921, jolloin mm. Ruotsin naiset saivat äänioikeuden. Tämä uudistus mahdollisti sosiaalidemokraattisen puolueen äänisaaliin suuren kasvun, ja nosti sen Ruotsin suurimmaksi puolueeksi. Brantingista tuli Ruotsin pääministeri vuonna 1920, mikä merkitsi samalla sitä, että hänestä tuli maailman ensimmäinen demokraattisesti valtaan päässyt vasemmistolainen. (Suomessa oli ollut sosialisti Oskari Tokoin johtama senaatti vuonna 1917, mutta tällä senaatilla ei ollut Venäjän vallan alla samanlaisia valtaoikeuksia kuin Ruotsin hallituksella.)


title: Hjalmar Branting

text: Brantingin ensimmäinen hallitus oli lyhytikäinen, koska sillä ei ollut riittävää kannatuspohjaa parlamentissa. Myös Brantingin kaksi myöhempää hallitusta olivat lyhytikäisiä: vuosien 1921–1923 hallitus kaatui kiistaan työttömyyskorvauksista, ja vuosien 1924–1925 hallitus päättyi Brantingin kuolemaan.


title: Hjalmar Branting

text: Uransa loppupuolella Branting käytti paljon aikaa kansainvälisiin projekteihin. Hän oli yksi Kansainliiton innokkaimpia tukijoita ja pyrki levittämään maltillisia näkemyksiään muiden maiden vasemmistolaisiin veljespuolueisiin. Hän sai tunnustukseksi kansainvälisestä rauhantyöstään puolet Nobelin rauhanpalkinnosta vuonna 1921 (toisen puolen sai norjalainen Christian Lange).


title: Hjalmar Branting

text: Ruotsin sosiaalidemokraatit pitävät Brantingia puolueensa henkisenä isänä, sillä tämän johdolla puolue kasvoi siihen suureen rooliin, joka sillä on ollut Ruotsin politiikassa aina 1920-luvulta lähtien. Hjalmar Brantingin puoliso oli kirjailija Anna Branting.


title: Rasvasolu

text: Rasvasolu eli adiposyytti on eläinsolu, jonka tehtävä on varastoida lipidejä eli rasva-aineita energiantuotantoa varten. Rasva varastoituu soluun pääosin triglyseridinä joko suureksi ja yhtenäiseksi pisaraksi (valkoinen rasvasolu) tai pieniksi ja erillisiksi pisaroiksi (ruskea rasvasolu).


title: Rasvasolu

text: Valkoisissa rasvasoluissa suuri rasvapisara täyttää suurimman osan solusta pakottaen vähät soluelimet ja soluliman solun reunoille. Mikroskoopilla tarkasteltaessa valkoiset rasvasolut tunnistaa helposti juuri tästä syystä, sillä soluelimet näkyvät joidenkin solujen laidalla sirppimäisenä tummana alueena. Valkoiset rasvasolut ovat eläinkunnan yleisin rasvasolutyyppi.


title: Rasvasolu

text: Ruskeissa rasvasoluissa rasvapisarat ovat pieniä ja erillisiä eivätkä täten muodosta yhtenäistä aluetta soluun. Ruskeat rasvasolut sisältävät enemmän mitokondrioita kuin valkoiset ja tuottavat tästä syystä paremmin lämpöä. Ns. ruskeaa rasvaa esiintyykin tästä syystä erityisen runsaasti nimenomaan kylmään sopeutuneilla eläimillä. Ihmiselläkin on vauvana runsaasti ruskeita rasvasoluja, mutta niiden osuus vähenee iän myötä. Kylmään muita ihmiskansoja paremmin sopeutuneilla eskimoilla on kuitenkin runsaasti ruskeaa rasvaa myös myöhemmällä iällä.


title: Belgian kuninkaallinen kirjasto

text: Belgian kuninkaallinen kirjasto (, ) (tunnettu myös nimillä "Bibliothèque royale Albert I" sekä "l'Albertine") on Belgian liittovaltion kansallinen tieteellinen kirjasto ja kansalliskirjasto. Se sijaitsee Brysselissä Mont des Arts -kukkulalla ja ns. kuninkaallisessa korttelissa.


title: Belgian kuninkaallinen kirjasto

text: Kirjaston synty ajoittuu Burgundin herttuoiden henkilökohtaiseen kirjastoon 1300- ja 1400-lukujen vaihteen tienoilla. Filip III Hyvän kuoleman aikoihin 1467 kirjastossa oli 900 nidettä. Vuonna 1559 Espanjan Filip II antoi kirjastolle nimeksi Kuninkaallinen kirjasto. Kirjaston avasi yleisölle 1772 Itävallan Alankomaiden (nyk. lähinnä Belgia) kuvernööri Karl Alexander Lothringen. Kirjastoa rikastuttivat useat 1800-luvun yksityiset kokoelmalahjoitukset, erityisesti Van Hultemin ja Fétisin kokoelmat.


title: Belgian kuninkaallinen kirjasto

text: Kirjaston tehtävänä on huolehtia merkittävästä kulttuuripääomasta, joka käsittää kaikki Belgiassa ilmestyvät julkaisut, mutta myös muissa maissa julkaistujen belgialaisten teosten hankinnan.


title: Belgian kuninkaallinen kirjasto

text: Muiden belgialaisten tieteellisten kirjastojen kanssa yhteistyössä se toteuttaa tehtäväänsä mahdollisimman laajan tiedon säilyttämisestä ja julkipanemisesta. Sen vastuulla on kaikkien tieteiden informaatiotarpeen tyydyttäminen, joko kirjastojen omien kokoelmien avulla tai sitten muualla, muissa kirjastoissa tallennetun informaationa avulla. Omien kokoelmiensa kautta se on mukana kansallisessa ja kansainvälisessä yhteistyössä, ja se on mukana järjestöissä ja erilaisissa aktiviteeteissa, jotka koskettavat sen toimialaa yleisesti ja myös kirjaston omasta erikoisluonteesta johtuen.


title: Belgian kuninkaallinen kirjasto

text: Kirjaston kokoelmat käsittävät yli seitsemän miljoonaa teosta. Luonteensa vuoksi kirjaston kirjoja ei pääsääntöisesti lainata vaan lähdeteoksiin pääsee tutustumaan käsikirjastotyyppisesti. Kirjaston käyttö vaatii vähintään 16 vuoden ikää ja kirjastokortin, josta peritään pieni päivä- tai vuosikohtainen maksu. Aineiston viemä tila on noin 150 hyllykilometriä jakautuen kirjastorakennusten 17 kerrokseen.


title: Hentosudenkorennot

text: Hentosudenkorennot (Zygoptera), aikaisemmalta nimeltään yhtäläissiipiset, on toinen Euroopassa esiintyvä sudenkorentojen alalahko.


title: Hentosudenkorennot

text: Hentosudenkorennot ovat keskikokoisia hyönteisiä, jotka kuuluvat sudenkorentoihin. Ne erotetaan aitosudenkorennoista seuraavasti:


title: Hentosudenkorennot

text: Tyypillinen hentosudenkorento on "pieni ja sininen" tytönkorento tai "iso ja sininen" neidonkorento.


title: Hentosudenkorennot

text: Hentosudenkorentoihin kuluu maailmassa noin 2 700 lajia.


title: Burton

text: Burton on Jake Burton Carpenterin vuonna 1977 perustama yhdysvaltalainen lumilautavalmistaja, joka keskittyy lumilautojen lisäksi siteiden, kenkien ja vaatteiden valmistamiseen. Jake Burton loi lumilaudan sen aikaisesta lumilaudan kaltaisesta lelusta, snurferista. Burton on lumilautamaailman suurin ja tunnetuin brandi.


title: Burton

text: Burtonin sponsoroimia lumilautailijoita on mm. Terje Haakonsen, Marko Grilc, Enni Rukajärvi, Peetu Piiroinen, Mikkel Bang, Shaun White, Kelly Clark ja Gabi Viteri.www.burtongirls.com


title: Jawat

text: Jawat ovat lyhyitä avaruusolentoja George Lucasin "Tähtien sota" -elokuvasarjassa.


title: Jawat

text: Jawat ovat pieniä, usein hiekalta suojaavaan ruskeaan kaapuun verhottuja humanoideja, joiden kasvoista ei ole nähty kuin keltaiset silmät. Heidän alkuperästään ei ole tietoa, mutta nykyään he asuvat Tatooinella. Useimmat jawoista elättävät itsensä romukauppiaina. He vaeltavat ympäri loputtomia aavikoita keräten (usein romuttuneita) laitteita ja aluksia. Eri heimot tunnistaa kaavun hiuksenhienoista eroista.


title: Bariumasetaatti

text: Bariumasetaatin kemiallinen kaava on CHBaO ja rakennekaava Ba(CHCOO). Se on etikkahapon (CHCOOH) bariumsuola ja se kuuluu asetaattien aineryhmään. Bariumasetaatista käytetään myös nimitystä "dibariumdiasetaatti". Bariumasetaatti on normaaliolosuhteissa olomuodoltaan valkoista, kiteistä tai jauhemaista ainetta, jonka moolimassa on 255,4 g/mol, suhteellinen tiheys 2,47 g/cm (vesi = 1,0 g/cm), liukoisuus veteen 59 g/100ml 20 °C:n lämpötilassa ja CAS-numero 543-80-6.


title: Bariumasetaatti

text: Bariumasetaatin lyhytaikaisesta altistumisesta voi seurata vaikutuksia ruoansulatuskanavassa. Lyhytaikainen altistuminen bariumasetaatille voi alentaa myös seerumin kaliumpitoisuutta, jolloin siitä voi seurata vaikutuksia lihaksissa, sydämessä ja hermostossa, johtaen lihashalvaukseen, sydämen rytmihäiriöihin ja hengitysvajeeseen. Bariumasetaatin suurille pitoisuuksille altistuminen nielemällä voi johtaa kuolemaan.


title: Bariumasetaatti

text: Bariumasetaatti on haitallista vesieliöille.


title: Matti Hyökki

text: Matti Anton Hyökki (s. 8. kesäkuuta 1946 Helsinki) on suomalainen kuorokapellimestari, musiikin tohtori ja kuoronjohdon emeritusprofessori.


title: Matti Hyökki

text: Hyökki on toiminut Sibelius-Akatemian kuoronjohdon lehtorina ja professorina 1982–2014, ja taiteellisena johtajana, kuoronjohtajana, kuoromestarina muun muassa seuraavissa kuoroissa: Ylioppilaskunnan Laulajat (YL) 1980–2010, Akateeminen Laulu (AL) 1987–1990, Suomen Kansallisoopperan kuoro 1992–1995, Klemetti-Opiston Kamarikuoro 1992–2004, Laulu-Miehet (LM) 1998-, Savonlinnan Oopperajuhlakuoro 2008- .


title: Matti Hyökki

text: Matti Hyökki on toiminut Helsingin Yliopisto 350 vuotta -juhlatoimikunnan jäsenenä, Maamme-laulu 150 vuotta taiteellisena johtajana, kansainvälisen Choir Olympics -kilpailun taiteellisen komitean jäsenenä, Tampereen Sävel -kuorokatselmuksen puheenjohtajana, Tampereen Sävel 2015 taiteellisena johtajana, Klemetti-Opiston neuvottelukunnan puheenjohtajana, yhteispohjoismaisen Northlights-projektin (Lamentabile Consort, Ruotsi, Quattro Stagioni, Norja, Lauluyhtye Talla, Suomi) taiteellisena johtajana, Mexico Cityssä toimivan Voce in Tempore -kuoronjohtajakoulutuksen suunnittelijana ja valvojana ja on Kansainvälisen Harald Andersén -kamarikuorokilpailun kilpailutoimikunnan puheenjohtaja, jäsen usean koti- ja ulkomaisen kuorokilpailun tuomaristossa ja Savonlinnan Oopperajuhlien taiteellisen toimikunnan jäsen 2012-. Hyökki on toistuvasti kutsuttu Nordklang- ja Europa Cantat -kuorofestivaalien klinikkajohtajaksi.


title: Matti Hyökki

text: Hyökki on vieraillut johtajana Tanskan ja Alankomaiden radiokuoroissa, Viron Kansallisessa mieskuorossa (RAM), Orphei Drängar (OD)-mieskuorossa, University of Minnesotan ja Western Washington Universityn (USA) kuoroissa. Workshopien ja mestarikurssien pitäjänä sekä johtajana kuorofestivaaleilla Hyökki on vieraillut kaikissa Pohjoismaissa, Virossa, Keski-Euroopassa, Sloveniassa, Meksikossa, USA:ssa, Kanadassa, Kiinassa ja Japanissa. Kuoro- ja orkesteriteosten johtajana Hyökki on vieraillut Kokkolan orkesterissa, Helsingin kaupunginorkesterissa, Suomen Kansallisoopperan orkesterissa, Sibelius-Akatemian Sinfoniaorkesterissa ja Tapiola Sinfoniettassa.


title: Matti Hyökki

text: Hyökki on johtanut yli 200 kanta- ja Suomen ensiesitystä sekä tehnyt yli 60 kuoroäänitettä. Hän on levyttänyt ensimmäisenä Toivo Kuulan, Jean Sibeliuksen, Leevi Madetojan, Selim Palmgrenin, Eino LInnalan ja Einojuhani Rautavaaran koko mieskuorotuotannon (yli 340 teosta) ja äänittänyt laajasti Erik Bergmanin mieskuorotuotantoa eri levy-yhtiöille ja muun muassa Suomen Yleisradiolle. Hyökin johtama levytys on neljästi (1994, 1997, 2004, 2016) valittu Vuoden kuorolevyksi Suomessa. Hyökin valmentama Ylioppilaskunnan Laulajat ja Osmo Vänskän johtama Sinfonia Lahti olivat Gramophone-palkintoehdokkaana ja saivat Cannes Classical Award -palkinnon kuoroteosten sarjassa Jean Sibeliuksen Kullervon levytyksestä vuonna 2002. Vänskän, Hyökin, YL:n ja Sinfonia Lahden Kullervo-esitys valittiin vuoden 2003 parhaaksi klassisen musiikin konsertiksi Japanissa. Hyökin johtama albumi Jouluyö, juhlayö (Soile Isokoski ja YL) myi kahdessa kuukaudessa kultaa loppuvuodesta 2006. Hyökin valmentama YL ja Leif Segerstamin johtama Helsingin kaupunginorkesteri saivat ranskalaisen Diapason d'Or -levypalkinnon Jean Sibeliuksen Kullervon levytyksestä (Ondine) 2008. Tammikuussa 2009 englantilainen Gramophone-lehti valitsi YL:n ja lauluyhtye Tallan levytyksen Einojuhani Rautavaara, Complete Works for Male Voice Choir (Ondine) kuukauden äänitteeksi.


title: Matti Hyökki

text: Hyökki on toiminut johtajana yhdeksällä Laulu-Miesten CD-tallenteella : Keinutan kaikua 2001, Särkyneille 2003, Kuusisto 2009, Laulu-Miesten Joulu 2010, Joulu saapuu 2013, Eino LInnala, Mieskuorolaulut I-III, 2012-2017, Suomessa syntynyt 2017. Lisäksi LM on hänen johdollaan tehnyt kantanauhoituksia Yleisradiolle.


title: Matti Hyökki

text: Taiteellisen tohtorintutkintonsa kirjallisessa työssä ”Hiilestä timantiksi” (2003)Hyökki käsittelee Jean Sibeliuksen Kalevala- ja Kanteletar –lähtöisten mieskuorolaulujen ominaispiirteitä.


title: Matti Hyökki

text: Hyökille on myönnetty huomionosoituksina muun muassa director musices -arvonimi 1984, Pohjoismaisen kuoroliiton ja Suomen säveltaiteen tukisäätiön tunnustuspalkinnot 1988, Heikki Klemetti -palkinto 1989, Vuoden kuoronjohtaja -palkinto 1996 , Uudenmaan taidetoimikunnan taidepalkinto 2000 ja Poliisin ansioristi 2003. Suomen Mieskuoroliitto kutsui Hyökin kunniajohtajaksi 2004 ja perusti Matti Hyökki -kuoronjohtajapalkinnon 2013. Suomen laulajain ja soittajain liitto (SULASOL) kutsui Hyökin kunniajäseneksi 2017. Hyökille on myönnetty Suomen Leijonan ritarimerkki 1995, Suomen Leijonan I luokan ritarimerkki 2005 ja Suomen Leijonan Pro Finlandia -mitali 2018.


title: Matti Hyökki

text: Matti Hyökin pojista Pasi Hyökki ja Paavo Hyökki ovat kuoronjohtajia. Nuorin veljeksistä, Anton Valle (Hyökki) työskentelee säveltäjänä ja yrittäjänä. Matti Hyökin puoliso, Marianne Borg Hyökki on maatalous- ja metsätieteiden tohtori ja psykoterapeutti, yritys- ja työyhteisökouluttaja sekä kartanon emäntä .


title: Astrid Riska

text: Astrid Linnéa Riska (o.s. Häggblom; 14. joulukuuta 1932 Mustasaari – 13. huhtikuuta 2010 Helsinki) oli suomalainen kanttori-urkuri ja kuoronjohtaja, joka tunnettiin parhaiten elämäntyöstään perustamansa Jubilate-kuoron taiteellisena johtajana. Hänelle myönnettiin Vuoden kuoronjohtaja -palkinto vuonna 1997. Astrid Riskan tytär Monica Groop (s. 1958) on yksi kansainvälisesti menestyneimpiä suomalaisia oopperalaulajia.


title: Niklas Widjeskog

text: Niklas Widjeskog (myös Vidjeskog, s. 24. helmikuuta 1969 Kruunupyy) on suomalainen jalkapallovalmentaja ja entinen jalkapalloilija. Hän oli pelipaikaltaan keskikenttäpelaaja.


title: Niklas Widjeskog

text: Widjeskog tuli FF Jaroon apuvalmentajaksi kaudeksi 2006, mutta hänet nostettiin päävalmentajaksi kesken kauden, kun Keijo Paananen erotettiin toimestaan. Pelaajana hän edusti pääsarjatasolla Kokkolan Pallo-Veikkoja ja FF Jaroa. Hän pelasi urallaan 149 Veikkausliiga-ottelua, joissa teki 10 maalia. Hän on myös toiminut TUS:ssa pelaaja-valmentajana.


title: Niklas Widjeskog

text: Widjeskog nimitettiin jälleen FF Jaron tilapäiseksi päävalmentajaksi kesäkuussa 2016, kun Alexei Eremenko Sr. erotettiin tehtävästään. Heinäkuussa hän siirtyi apuvalmentajan rooliin Kristian Heamesin solmittua sopimuksen Jaron valmentamisesta.


title: Islamilainen etiikka

text: Islamilainen etiikka () on islamin piirissä vallitseva moraalikäsitys. Se perustuu Koraanin arvovaltaan, profeetta Muhammadin henkilöön ja perimätiedon ("hadith") arvovaltaan.


title: Islamilainen etiikka

text: Muslimin tulee elämässään noudattaa viittä peruspilaria. Ne ovat hänen tärkeimmät velvollisuutensa, ja niiden noudattaminen on keskeistä Jumalan miellyttämiseksi.Šiialaiset eivät pidä näitä peruspilareina vaan velvollisuuksina. Heille viisi pilaria viittaa seuraaviin periaatteisiin:


title: Kent Hovind

text: Kent E. Hovind (s. 15. tammikuuta 1953), lempinimeltään ""Dr. Dino"", on yhdysvaltalainen evankelista ja nuoren Maan kreationisti. Hän johtaa "Creation Science Evangelism" -järjestöä, joka välittää Raamatun pohjalta käsityksiä "nuoresta Maasta" ja näkemystä siitä, että ihmiset ja dinosaurukset elivät samanaikaisesti.


title: Kent Hovind

text: Hovind on tullut tunnetuksi kehitysopin kannattajille kohdistamastaan haasteesta, jossa hän tarjoaa 250 000 Yhdysvaltain dollaria kenelle tahansa joka voi ”todistaa evoluution ainoaksi mahdolliseksi tavaksi, joka selittää kaikkeuden ja elämän synnyn”. Hovind on esittänyt myös paljon kiistanalaisia salaliittoteorioiksi luokiteltuja näkemyksiä hallituksesta ja tiedemaailmasta.


title: Kent Hovind

text: Viisitoista vuotta Hovind opetti lukion matematiikkaa ja luonnontieteitä, jonka aikana hän suoritti kristillisen opettajan maisterin tutkinnon ("master's degree in christian education"). Hovind kirjoitti väitöskirjan, jonka aiheena oli luomiskertomus vastaan evoluutioteoria. Hovind julisti evoluutioteorian vaaralliseksi uskonnolliseksi maailmankatsomukseksi ja esitti, ettei Raamattu esimerkiksi luomiskertomuksen osalta ole ristiriidassa tieteellisen maailmankuvan kanssa..


title: Kent Hovind

text: Kent Hovind on lukuisia kertoja haastanut evoluution kannattajia väittelyihin kanssaan. Ks. esim. video (Creation vs. Evolution) , jossa Hovind väittelee Biologian professori (University of Central Arkansas) Dr. Ben Waggoner:in kanssa.


title: Kent Hovind

text: Vuonna 2000 Hovindille annettiin "Skepsiksen Huuhaa-palkinnon amerikkalaisversio", P. T. Barnum: "One Born Every Minute" -palkinto. . Palkinto annettiin sillä perusteella että Hovind piti vuonna 1999 puheen täysille saleille Philadelphiassa ja sanoi että hänellä oli uusia todisteita siitä että ihmiset elivät dinosaurusten kanssa. "Onyate man", joka oli dinosaurusfossiili, jonka vatsaontelossa oli fossiloituneet ihmisen jäänteet paljastuikin aprillipilaksi, jonka tarkoituksena oli nostaa esimerkillä esiin se, että evoluutio olisi falsifioitavissa tietyillä löydöillä.


title: Kent Hovind

text: Hovindin ajatukset evoluutiosta ja tieteestä on julkaistu Jack Chick -traktaattisarjakuvassa, jonka tarkoituksena on käännyttää ihmisiä kristityiksi.


title: Kent Hovind

text: Hovind on naimisissa ja hänellä on kolme lasta ja neljä lastenlasta.


title: Kent Hovind

text: Evankelista Kent Hovindista tuli kristitty kuudentoista vuoden iässä jolloin hän halusi välittömästi ryhtyä palvelemaan Jeesusta. Hovind on toiminut pyhäkouluopettajana, kirkkobussin kuljettajana ja innokkaana evankeliumin julistajana. Hänen lukioaikainen kiinnostuksensa matematiikkaan ja luonnontieteisiin johti hänet opiskelemaan tieteitä.


title: Kent Hovind

text: Vuonna 1974 Hovind suoritti uskonnollisessa koulutuksessa akkreditoimattomassa Midwestern Baptist Collegessa kandidaatin tutkinnon, jonka hän täydensi kirjekurssilla akkreditoimattomassa Patriot Bible Universityssa maisterin tutkinnoksi vuonna 1988 ja tohtorin tutkinnoksi vuonna 1991.


title: Kent Hovind

text: Vuonna 2007 Hovind tuomittiin kymmeneksi vuodeksi vankeuteen verorikoksista, liittovaltion agenttien toiminnan haittaamisesta ja useista muista rikoksista.


title: Kent Hovind

text: Hovind on tehnyt seuraavan tarjouksen: "Tarjoan $250,000 kenelle tahansa joka kykenee antamaan tieteellisen todisteen (scientific proof) evoluutiolle* Haasteeni, $250,000 tarjous, demonstroi sitä että evoluutiohypoteesi ei ole mitään muuta kuin uskonnollinen näkemys"


title: Kent Hovind

text: Haastetta on kritisoitu siitä, että voittajan täytyisi muun muassa todistaa Jumala olemattomaksi, koska tieteessä todistustaakka on sillä joka väittää jotain olevaksi, ei sillä joka väittää jotain olemattomaksi.


title: Kent Hovind

text: Vuonna 2005 Hovind korotti summan miljoonaan Yhdysvaltain dollariin joulunpyhiksi. Hovindia ei otettu kovin vakavasti.


title: Kent Hovind

text:
Arvostelijat ovat sanoneet, että Hovindin tarjous on lähinnä julkisuustemppu, ja että sen ehdot on tarkoituksella valittu siten, että mikään mahdollinen tosiasia ei voisi riittää.
Arvostelijoiden mukaan Hovindin evoluutiokuvaus ei ole sama kuin tieteen määritelmä eikä Hovindin ehdoilla edes painovoimaa voitaisi todistaa riittävästi. Hovindille ei riitä että ilmiö on tosi, vaan sen pitää lisäksi tapahtua ilman Jumalaa, jonka falsifiointi on mahdotonta. Hovind on epäsuorasti myöntänytkin haasteensa mahdottomuuden. [lähde ei aukene]


title: Kent Hovind

text: Hovind on sanonut että juristit voisivat päättää ovatko hänen haasteensa ehdot täyttyneet, mutta on kieltäytynyt nimeämästä ketään juristia. Toisaalta tällä ei ole merkitystä, koska Kisby osoitti että Hovindin argumentin looginen muoto tekee Hovindin haasteesta loogisesti epäpätevän: haasteen läpäisy vaatisi lopulta kaikkeuden todistamisen olemattomaksi..


title: Kent Hovind

text: Hovind on myös tehnyt haasteestaan muutenkin mielenkiintoisen, sillä hän on kiistänyt kaiken fossiilitodisteiden mahdollisuudenkin. Hovindin mukaan kaikki mitä voimme tietää fossiloituneesta eliöstä on se, että se on olemassa, joten emme voi tietää onko sillä ollut jälkeläisiä.


title: Kent Hovind

text: Myös kreationistiset tahot ovat arvostelleet Hovindin toimia. Esimerkiksi vaikutusvaltainen australialainen nuori Maa -julkaisujen tuottaja Answers in Genesis on moittinut Hovindia ja tämän haastetta.


title: Kent Hovind

text: Hovind on rakentanut paljon erilaisia salaliittoteorioita koskien tiedemaailmaa, uskontoja ja hallitusta. Hovind esittää että King James Bible on Jumalan ehdotonta sanaa, joka täytyy ottaa kirjaimellisesti. Koska näin on, tiede tulee ennemmin tai myöhemmin hyväksymään juuri kyseisen raamatunkäännöksen. Hovind on paljastanut tämän olevan tiedetty totuus a priori . Hovind on niin ikään esittänyt, että biologian oppikirjat valehtelevat ja vaatii evoluution poistamista kirjoista.


title: Kent Hovind

text: Hovind on myös esittänyt, että HIV, malaria, rappeutumissairaudet, Parkinsonin tauti, tyypin I diabetes, ja Alzheimerin tauti ovat monien muiden sairauksien ohessa biologisen sodankäynnin tutkimuksen tuottamia vitsauksia. Hovind on esittänyt epäilyjä myös Yhdysvaltain hallituksen syöpähoidoista.


title: Kent Hovind

text: Hovindilla on lukuisia salaliittoteorioita Syyskuun 11. päivän iskuista 2001 .


title: Kent Hovind

text: Hovindin kirja ""Unmasking the False Religion of Evolution"" sisältää lisäksi antisemitismiä ja kommunismivihaa. Hän esittää myös että evoluutioteorian opetus koulussa on Saatanan salaliiton seurausta ja että kaikki ihmiset, jotka yhdessä päätyvät johtopäätökseen evoluutiosta totena, toimivat Saatanan alaisina.


title: Kent Hovind

text:
Vuonna 2006 Hovind pidätettiin ja haastettiin oikeuteen 58 eri rikoksesta, muun muassa veronkierrosta, perättömien rikossyytösten esittämisestä sekä julkisen vallan edustajien uhkailusta. Hovind esitti vastalauseensa, kun tuomari takavarikoi hänen passinsa sekä aseita, joiden Hovind väitti kuuluvan kirkolle.
Hovind tuomittiin syylliseksi, ja häntä odottaa mahdollisesti maksimirangaistus 288 vuotta vankeutta. Myös hänen vaimonsa Jo Hovind todettiin syylliseksi. Hänen pisin mahdollinen rangaistuksensa olisi ollut 225 vuotta vankeutta. Kent Hovindin lopulliseksi tuomioksi tuli 10 vuotta vankeutta, 3 vuotta yhdyskuntapalvelua ja sakkoja.


title: Kent Hovind

text: Hovindin puolustusasianajaja yritti vedota siihen etteivät Yhdysvaltojen veroviranomaiset tiedottaneet Hovindia verojen maksamatta jättämisestä. Lisäksi Hovind uskoo että hän ja dinopuiston sekä Creation Science Evangelism -järjestön henkilökunta tekevät työtä Jumalalla ja näin ollen heidän ei tarvitse maksaa veroja maalliselle valtiolle.


title: Kent Hovind

text:
Arvostelijat ovat väittäneet että Patriot Bible University on ”diplomimylly”, jolla on matalat läpäisyvaatimukset ja joka ei täytä yleistä koulutusstandardia. Koulu muun muassa mahdollistaa kandidaatin tutkinnon kuukausissa, 25 Yhdysvaltain dollarin kuukausihintaan.
Vaikka Hovind vuosien ajan sanoi olevansa lukio-opettajana kristillisessä koulussa, hänellä ei kuitenkaan ole ollut opettajan pätevyyttä.


title: Kent Hovind

text:
Barbara Forrest on väittänyt, että Hovindin tieteellisen koulutuksen puute tekee mahdottomaksi hyväksyä tätä ammattilaistasolle.
Kun Hovindilta on kysytty tämän koulutuksesta ja etenkin tämän koulutuksen laadusta, on Hovind sanonut että väitteet ovat ad hominem -hyökkäyksiä, jotka kertovat siitä että ihmiset eivät osaa vastata hänen evoluutiokritiikkiinsä ja itse asiassa osoittavat täten että Hovind on oikeassa evoluutiokritiikissään. Patriot Bible University on yhtynyt tähän näkemykseen.


title: Kent Hovind

text: Vuonna 2001 Hovind perusti Nuoren maan luomisoppia edustavan teemapuiston Dinosaur Adventure Landin Floridan Pensacolaan. Puiston teemana on esittää että ihmiset ja dinosaurukset olivat olemassa samanaikaisesti menneisyydessä, noin 4000-6000 vuotta sitten.


title: Kent Hovind

text: Dinosauruspuistossa esitettiin faktana myös se, että muutamia pieniä dinosauruksia oli yhä elossa. .


title: Kent Hovind

text: Vuonna 2004 Committee for the Scientific Investigation of Claims of the Paranormal (CSICOP) -järjestö vieraili Hovindin teemapuistossa ja väitti, että se tarkoituksellisesti harhaanjohtaa vierailijoita.


title: Kent Hovind

text: Hovind on kieltäytynyt maksamasta veroja puistonsa tuottamista tuloista, koska hän kokee työskentelevänsä Jumalan alaisena eikä siksi koe olevansa verotusvelvollinen IRS:lle. Kun dinosauruspuiston www-sivut osoittivat vuonna 2006, että vierailijoita oli paljon, Hovindin toiminta katsottiin veronkierroksi.. Tämän seurauksena hänet haastettiin oikeuteen ja tuomittiin 10 vuodeksi vankeuteen. Kuullessaan tuomiosta Hovind tarjosi vaihtoehdoksi sitä, että lukuisat vapaaehtoiset voisivat maksaa IRS:lle rahaa, jotta hän voisi jatkaa saarnaamistyötään vapaana.


title: Kent Hovind

text:
Hovind on esittänyt, että Grand Canyon on syntynyt viikoissa samoin kun kaksi suurta järveä Grand Lake ja Hopi Lake tulvivat.
Edelleen Hovind laskee perimän sisältämän informaatiomäärän suoraan kromosomien määrästä.


title: Jalkaväkipataljoonan määrävahvuus

text:
Jalkaväkipataljoonan määrävahvuus talvisodan aikana koostui seuraavista yksiköistä.
Pataljoonaan kuului (suluissa määrävahvuuksia) ja esimerkkinumerointia Pataljoonasta II/JR 37:stä


title: Jalkaväkipataljoonan määrävahvuus

text: Määrävahvuudet olivat vuonna 1939 seuraavat:


title: Sigurd Slembe

text: Sigurd Magnusson Slembe (Sigurd Slembedjakn, ?–1139) oli norjalainen vallantavoittelija. Hänen liikanimensä merkitsi muinaisnorjaksi suunnilleen "äänekäs pappi".


title: Sigurd Slembe

text: Sigurd ilmestyi Norjaan väittäen olevansa Maunu Paljassäären poika ja vaati Harald Gilleä jakamaan vallan kanssaan. Sigurd huudatti itsensä kuninkaaksi 1135, ja hän järjesti seuraavana vuonna Harald Gillen murhan. Haraldin kuoleman jälkeen Sigurd haetutti Maunu Sokean luostarista ja liittoutui hänen kanssaan. Sigurd ja Maunu yrittivät yhdessä palauttaa Maunun takaisin valtaan, siinä kuitenkaan onnistumatta. Harald Gillen pojan Inge Koukkuselän joukot löivät heidät vuonna 1139. Maunu sai taistelussa surmansa, ja Sigurd vangittiin ja teloitettiin.


title: Kantalahti (lahti)

text: Kantalahti eli Kannanlahti (, ) on yksi neljästä suuresta Vienanmeren lahdesta Luoteis-Venäjällä. Se työntyy kapeana luoteeseen Karjalan tasavallan rannikon ja Kuolan niemimaan (Murmanskin alueen) välissä. Muut suuret lahdet ovat Äänislahti etelässä ja Vienanlahti kaakossa sekä ulompana koillisessa oleva Mezeninlahti.


title: Kantalahti (lahti)

text: Kantalahden pituus on 185 km, leveys lahden suulla 67 km. Lahden sisin osa, "Kandaluha", on matala (alle 40 m), ulompi osa on syvä ja sisältää Vienanmeren syvimmän kohdan (330 m). Rannikot ovat kallioisia ja rikkonaisia. Vuoroveden vaihtelu voi olla 2,7 m.


title: Kantalahti (lahti)

text: Tärkeitä jokia ovat Nivajoki, Koutajoki ja Umbajoki.


title: Kantalahti (lahti)

text: Kantalahti on antanut nimensä myös lahden pohjukassa sijaitsevalle Kantalahden kaupungille.


title: Äänislahti

text: Äänislahti tai Oneganlahti () on yksi neljästä suuresta Vienanmeren lahdesta Luoteis-Venäjällä. Muut ovat Kantalahti luoteessa ja Vienanlahti kaakossa sekä ulompana koillisessa sijaitseva Mezeninlahti. Äänislahti on Vienanmeren lahdista lounaisin (eteläisin) ja matalin.


title: Äänislahti

text:
Lahden pituus on 185 km ja leveys 50-100 km. Se sijaitsee Karjalan tasavallassa ja Arkangelin alueella. Idässä se rajoittuu Äänisen niemimaahan, joka erottaa sen Vienanlahdesta. Itäranta on alavaa maata, sen nimitys on Äänisenranta tai Oneganranta ("Onežski bereg"). Länsiranta puolestaan on saaristoista ja nimeltään Pomorienranta tai Pomorjenranta ("Pomorski bereg").
Lahden keskisyvyys on 16 m, suurin syvyys 36 m. Lahdessa on paljon kallioisia matalikoita. Vuorovesivirtaukset ovat voimakkaita; vuoroveden vaihtelu korkeintaan 2,7 m.


title: Äänislahti

text: Äänislahteen laskevia jokia ovat muiden muassa Äänisjoki, Uikujoki ja Vienan Kemijoki, joiden suissa sijaitsevat Onegan, Belomorskin ja Vienan Kemin kaupungit. Belomorskista alkaa Vienanmeren–Itämeren kanava. Äänislahden suulla ovat Solovetskin (Solokan) saaret, joilla sijaitsee kuuluisa Solovetskin (Solokan) luostari. Myös Kin saarella Onegan edustalla on sijainnut luostari.


title: Vienanlahti

text: Vienanlahti () on yksi neljästä suuresta Vienanmeren lahdesta Luoteis-Venäjällä. Muut ovat Äänislahti lounaassa (etelässä), Kantalahti luoteessa sekä ulompana koillisessa, lähimpänä Vienanmeren suuta oleva Mezeninlahti. Nimitys "Vienanlahti" saatetaan toisinaan sekoittaa Vienanmeren kanssa, sillä koko Vienanmerikin on itse asiassa vain Pohjoisesta jäämerestä etelään työntyvä lahti.


title: Vienanlahti

text: Hallinnollisesti Vienanlahti kuuluu Arkangelin alueeseen. Lahden pohjukkaan laskee Vienanjoki, jonka suistossa sijaitsevat Arkangelin ja Severodvinskin kaupungit. Vienanlahti rajautuu lounaispuolellaan Äänisen niemimaahan, joka erottaa sen Äänislahdesta. Vienanlahden tämän rannan nimi on Kesärannikko ("Letnyi bereg") ja itäpuolen vastarannan nimi puolestaan Talvirannikko ("Zimnyi bereg").


title: Vienanlahti

text: Vienanlahden pituus on 93 km, leveys lahden suulla 130 km ja suurin syvyys 120 m. Vuoroveden vaihtelu on noin 1,4 m. Talvella lahti ja koko Vienanmeri ovat jäässä, mutta satamiin liikennöidään murtajien avulla.


title: Tširkkakemijoki

text: Tširkkakemijoki () on Vienan Kemijoen suurin sivujoki Muujärven piirin ja Kalevalan kansallisen piirin alueilla Karjalan tasavallan keskiosassa Venäjällä.


title: Tširkkakemijoki

text: Pituudeltaan 221 kilometruin mittainen Tširkkakemijoki saa alkunsa Muujärven kaupunkityyppisen taajaman eteläpuolella sijaitsevista pikkujärvistä, josta se virtaa pohjoiseen ja laskee Vienan Kemijoen laajentumaan, Jyskyjärveen. Valuma-alueen laajuus on 8 270 km. Tširkkakemijokeen laskee lännestä kaksi järvireittiä. Eteläisempi reitti tuo vedet Tiiksjärvestä ja Kuollunkijärvestä. Pohjoisemman reitin lähdehaarat ulottuvat Suomen puolelle. Reitin järvistä ovat huomattavimmat valtakunnan rajan tuntumassa oleva Kiitesjärvi sekä Luvajärvi, Kiimasjärvi ja Nuokkijärvi.


title: Akrit Jaswal

text: Akrit Jaswal on huhtikuussa vuonna 1993 syntynyt intialainen lapsinerona pidetty poika. Akrit tuli seitsenvuotiaana kuuluisaksi tehdessään onnistuneen kirurgisen operaation leikatessaan kahdeksanvuotiaan tytön yhteen palaneet sormet irti toisistaan. Jo kymmenvuotiaana Akrit opetti paikallisessa yliopistossa häntä kaksi kertaa vanhempia oppilaita.


title: Akrit Jaswal

text: Imperial Collegen älykkyystestissä Akrit suoriutui kielellisissä sekä yleistietoa käsittelevissä kysymyksissä ikäryhmänsä kärkitasolla, mutta käytännön tehtävien tulokset olivat häntäpäässä.


title: Ascoli Calcio 1898

text: Ascoli Calcio 1898 on nimensä mukaisesti vuonna 1898 perustettu italialainen jalkapallojoukkue Ascoli Picenosta Marchen alueelta. Joukkue pelasi Italian pääsarjassa Serie A:ssa viimeksi kaudella 2006–2007 noustuaan sinne kauden 2004–2005 jälkeen, kun Genoa CFC ja Torino FC pudotettiin rangaistukseksi Serie B:hen. Ascoli Calcion lempinimiä ovat "Picchio" (tikka) ja "Bianconeri" (valkomusta).


title: Sonthi Boonyaratkalin

text: Kenraali Sonthi Boonyaratkalin (; nimi kirjoitetaan myös Sondhi; sukunimi Boonyaratglin tai Boonyarakarin) (s. 2. lokakuuta 1946) on Kuninkaallisen Thaimaan asevoimien komentaja. Hän on ensimmäinen muslimi pääasiassa buddhalaisen armeijan komentajana.


title: Sonthi Boonyaratkalin

text: Thaimaan asevoimissa tehdään yleensä 1. lokakuuta vuosittainen armeijan korkeimman johdon vaihto. Kenraaliluutnantti Boonyaratklin, entinen erikoisjoukkojen komentaja, nimitettiin elokuussa 2004 asevoimien varakomentajaksi.


title: Sonthi Boonyaratkalin

text: Komentajana toimiessaan hän sai huomattavat valtuudet taistella maan eteläosan levottomuuksia vastaan.


title: Sonthi Boonyaratkalin

text: Kenraali Sonthi Boonyaratkalin vakuutti, ettei armeija puutuisi maan käynnissä olevaan poliittiseen kriisiin, mutta on sanonut, että "Hänen majesteettinsa on täytynyt olla surullinen" maan viimeaikaisten poliittisten tapahtumien vuoksi. Hän on myös ollut tyytymätön pääministeri Thaksinin yrityksiin ylentää entisiä poliisikoulun kadettikollegoitaan korkea-arvoisempien armeijan upseerien ohi vastaamaan Bangkokin turvallisuudesta.


title: Sonthi Boonyaratkalin

text: Vuosittaista armeijan komentajien vaihtamista siirrettiin poliittisen kriisin vuoksi, ja pääministeri Thaksin Shinawatra kielsi haastatteluissa yrittävänsä erottaa kenraali Sonthi Boonyaratkalinia. Tämä puolestaan vahvisti asemiaan siirtämällä 129 keskitason upseeria pois pääministeriä tukevien kenraalien komennosta. Tarkkailijat pitivät tätä viestinä Thaksinille olla puuttumatta armeijan asioihin.


title: Sonthi Boonyaratkalin

text: 19. syyskuuta 2006 kenraali Sonthi Boonyaratkalinia tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Thaksin Shinawatra julisti hätätilan New Yorkista käsin ja erotti kenraalin.


title: Sonthi Boonyaratkalin

text: 19. syyskuuta 2006 sotilashallinto nimitti hänet "de facto" virkaatekeväksi pääministeriksi vallankaappauksen jälkeen, mutta 1. lokakuuta hänen tilalleen astui väliaikaiseksi pääministeriksi sotilasjuntan nimittämänä Surayud Chulanont.


title: Rautatievirasto

text: Rautatievirasto oli Suomen liikenne- ja viestintäministeriön alaisuudessa 1. syyskuuta 2006 – 31. joulukuuta 2009 toiminut virasto, jonka tehtävänä oli valvoa ja kehittää rautatieturvallisuutta ja rautatiejärjestelmän yhteentoimivuutta. Lisäksi Rautatievirasto valvoi turvallisuuden noudattamista rautatiejärjestelmissä. Virasto aloitti toimintansa syyskuussa 2006. Rautatievirasto, Ilmailuhallinto, Ajoneuvohallintokeskus ja Merenkulkulaitoksen turvallisuustoiminnot yhdistyivät vuoden 2010 alussa uudeksi Liikenteen turvallisuusvirastoksi.


title: Rautatievirasto

text: Virasto myönsi rautatieyrityksille turvallisuustodistukset ja ylläpiti rautatiekalustorekisteriä ja se hoiti myös rautatiehenkilöstön kelpoisuus- ja koulutusasioita. Virasto valvoi rautatiealalla toimijoiden toimintaedellytysten tasapuolisuutta ja syrjimättömyyttä ja ratkaisi mahdolliset riidat.


title: Rautatievirasto

text: Rautatievirasto toimi Helsingin Kampissa sijaitsevassa Graniittitalossa.


title: Rautatievirasto

text: Viraston ylijohtaja oli Kari Alppivuori.


title: Vasemmistolibertarismi

text: Vasemmistolibertarismi on libertarismin suuntaus, joka on saanut vaikutteita georgismista ja 1800-luvun anarkoindividualismista. Käsitteen vasemmistolibertarismi käyttö nykyisessä merkityksessä vakiintui vasta 1990-luvun loppuvuosina, mutta samantyyppisiä ajatuskulkuja on toisinaan esitetty koko libertarismin ja anarkismin historian ajan.


title: Vasemmistolibertarismi

text: Keskeisenä perusteluna vasemmistolibertarismissa on, että huomattava osa historiallisesti kasautuneista omistuksista ei täytä niitä eettisesti oikeutetun yksityisomistuksen periaatteellisia ehtoja, joihin nojautuen libertarismi tai klassinen liberalismi yleisesti ottaen vaatii yksityiselle omistusoikeudelle poliittista koskemattomuutta. Käytännön politiikassa vasemmistolibertaristit saattavat näillä perusteilla lähestyä vasemmistoanarkismin individualistisempia virtauksia tai sosiaaliliberalismia mutta kannattaa kuitenkin periaatteellisesti libertarismin mukaista yksilönvapautta ja vapaata markkinataloutta niiltä osin kuin sen katsotaan täyttävän edellä mainitut ehdot.


title: Vasemmistolibertarismi

text: Nykyiseen vasemmistolibertaristiseen ajatteluun ovat vaikuttaneet kolme seuraavaa aatehistoriallista suuntausta:Vasemmistolibertarismin kenttä on nykyisinkin melko hajanainen, mutta useimmat vasemmistolibertaristit kannattavat ainakin luonnonvarojen ja maanomistuksen jättämistä tiukan libertaristisen yksityisomistusperiaatteen ulkopuolelle. Lisäksi vasemmistolibertaristit ovat taipuvaisia suhtautumaan kriittisesti immateriaalioikeuksien asemaan yksityisomaisuutena. Eräät tunnetut vasemmistolibertaristit, kuten belgialainen Philippe van Parijs ja Suomessa Osmo Soininvaara, ovat näkyvästi ajaneet yleistä perustuloa vaihtoehdoksi sosiaalitukien viidakolle.


title: Vasemmistolibertarismi

text: Kansainvälisesti tunnettuja vasemmistolibertaristeja ovat esimerkiksi liberalistit Hillel Steiner ja Michael Otsuka sekä mutualisti Kevin Carson.


title: Vasemmistolibertarismi

text: Suomessa vasemmistolibertaristisia näkemyksiä ovat levittäneet muun muassa liberaalit yhteiskuntafilosofit Timo Andersson ja Janne Vainio sekä aiemmin nuorsuomalainen kirjailija Arvid Järnefelt, joka suomensi Henry Georgen teoksia.


title: Thaimaan vallankaappaus 2006

text: Thaimaan vallankaappaus 2006 käynnistyi Thaimaan armeijan ilmoittaessa kaapanneensa vallan maassa.


title: Thaimaan vallankaappaus 2006

text: Vallankaappausta edelsi poliittinen kriisi pääministeri Thaksin Shinawatran ja hänen poliittisten vastustajiensa välillä. 19. syyskuuta 2006 kenraali Sonthi Boonyaratkalinia tukijoineen aloitti vallankaappauksen pääministeri Thaksinin ollessa New Yorkissa. Kaappauksen toimeenpanijat nimittivät itseään demokraattisen uudistuksen neuvostoksi. Panssarit piirittivät Bangkokin hallintorakennukset ja sotilaat ottivat haltuunsa median. Pääministeri Shinawatra julisti hätätilan New Yorkista käsin ja erotti kenraalin.


title: Thaimaan vallankaappaus 2006

text: Vallankaappaajat ilmoittivat kumonneensa Thaimaan perustuslain, senaatin, edustajainhuoneen ja perustuslaillisen oikeuden ja julistivat maahan sotatilalain. Sotilaiden ilmoituksen mukaan vallankaappaus on tilapäinen. Sen tarkoituksena on syrjäyttää pääministeri Thaksinin hallinto, joka armeijan mukaan on jakanut maan kahtia ja lisännyt korruptiota. Kaappausta johtanut kenraali Sonthi Boonyaratkalin on sanonut, että siviilihallinto palautetaan parin viikon kuluttua vallankaappauksesta. Armeijan mukaan vallankaappaus oli välttämätön, koska nykyinen hallitus oli uhka kansalliselle yhtenäisyydelle.


title: Thaimaan vallankaappaus 2006

text: Tilanne on Thaimaassa pysynyt rauhallisena. Uutistoimisto Reutersin mukaan Thaimaan asevoimat on luonut niin sanotun demokraattisen uudistuksen komission hallitsemaan maata väliaikaisesti. Edellisen kerran Thaimaassa yritettiin sotilasvallankaappausta 1991.


title: Thaimaan vallankaappaus 2006

text: Vaikka bangkokilaisten reaktiot ovat yleisesti ottaen tukeneet vallankaappausta, tiedotusvälineiden tiukkojen rajoitusten takia ei ole tiedossa kuinka ihmiset Bangkokin ulkopuolella ovat reagoineet. Yli viisi henkilöä käsittävät poliittiset kokoontumiset on kielletty kuuden kuukauden vankeusrangaistuksen uhalla. Tämän lisäksi mediaa on kielletty ilmaisemasta mielipiteitä, jotka ovat sotilasjuntan vastaisia tai siihen kriittisesti suhtautuvia.


title: Thaimaan vallankaappaus 2006

text: Sotilasjuntta nimitti kenraali Surayud Chulanontin 1. lokakuuta väliaikaiseksi pääministeriksi Sonthin tilalle. Samalla se julkisti uuden väliaikaisen perustuslain, joka antoi juntalle merkittävästi valtaa vuodeksi 2007 luvattuihin vaaleihin asti.


title: Tim de Cler

text: Tim de Cler (s. 8. marraskuuta 1978 Leiden, Alankomaat) on alankomaalainen jalkapalloilija, pelipaikaltaan puolustaja. Hän edustaa Alankomaiden pääsarjan Eredivisien Feyenoordia.


title: Tim de Cler

text: De Cler on edustanut ammattilaisurallaan myös AZ Alkmaaria vuosina 2002–2007 ja Ajaxia vuosina 1997-2002. Hän on voittanut Alankomaiden-mestaruuden kahdesti ja Alankomaiden cupin kolmesti. De Cler on pelannut myös Alankomaiden maajoukkueessa. Hän kuului Alankomaiden joukkueeseen vuoden 2006 MM-kisoissa ja 2008 EM-kisoissa.


title: André Ooijer

text: André Ooijer (s. 11. heinäkuuta 1974 Amsterdam, Alankomaat) on alankomaalainen jalkapalloilija, pelipaikaltaan puolustaja.


title: André Ooijer

text: Ooijer edusti seuratasolla kotimaassaan muun muassa FC Volendamia, Roda JC:tä ja PSV Eindhovenia sekä Englannin Valioliigassa Blackburn Roversia.


title: André Ooijer

text: Ooijer pelasi Alankomaiden maajoukkueessa 55 ottelua ja teki niissä kolme maalia vuosina 1999–2010. Hän on edustanut Alankomaita MM-kisoissa vuosina 1998, 2006 ja 2010.


title: Henk Timmer

text: Henk Timmer (s. 3. joulukuuta 1971 Hierden, Alankomaat) on alankomaalainen jalkapalloilija, pelipaikaltaan maalivahti.


title: Henk Timmer

text: Timmer on edustanut urallaan Heerenveeniä, Feyenoordia, FC Zwollea, AZ Alkmaaria ja AFC Ajaxia.


title: Henk Timmer

text: Timmer on pelannut myös Alankomaiden maajoukkueessa. Hän kuului Alankomaiden joukkueeseen vuoden 2006 MM-kisoissa.


title: Vallanhimo

text: Vallanhimo ("Jud Süß") on Veit Harlanin vuonna 1940 ohjaama saksalainen elokuva. Elokuva perustuu Wilhelm Hauffin samannimiseen romaaniin vuodelta 1827, ja se puolestaan perustuu historiallisiin tositapahtumiin.


title: Vallanhimo

text: Saksassa elokuvaa saa esittää vain, mikäli sitä ennen esitetään kommentoiva luento ja sen jälkeen varataan mahdollisuus keskusteluun. Elokuvan levittäminen on kielletty. Useimmissa muissa maissa elokuvan levittämiselle ei ole rajoituksia, Itävallassa se esitetään osana lukio-opetusta.


title: Vallanhimo

text: Elokuva perustuu tositapahtumiin. Se kuvaa juutalaisen talousasiantuntijan Joseph Süß Oppenheimerin elämää. Hän syntyi Heidelbergissä 1698 varakkaaseen juutalaisperheeseen. Elokuva alkaa vuodesta 1733, jolloin Württembergin herttua Karl Alexander kutsuu Süß Oppenheimerin salaiseksi talousneuvokseksi maahansa. Sitä ennen herttuakunnan säästäväisiksi kuvatut säädyt kieltäytyvät myöntymästä Karl Alexanderin esittämiin uusiin veroihin ja tullimaksuihin, joiden nimenomaisena tarkoituksena on korottaa herttuan omaa elintasoa ja rakennuttaa maahan teatteri ja baletti herttuan viihdyttämiseksi. Vastoin lakia, joka kieltää juutalaisten asettumisen Württembergiin, Karl Alexander kutsuu taloudelliseksi neuvonantajakseen Süß Oppenheimerin ja antaa käytännössä maan talouden valvonnan hänen käsiinsä. Süß Oppenheimer myöntää rahapulassa olevalle herttualle suuren lainan ja lupaa tälle sekä loistavan hovin, teatterin että baletin.